Amrita Sher-Gil (30 Januarie 1913 – 5 Desember 1941) was 'n bekende Indiese kunstenaar en skilderes. Haar vader was van Punjabi-Sikhistiese afkoms, en haar moeder was van Hongaarse afkoms. As gevolg van haar lewe en werk, is sy ook as "Indië se Frida Kahlo" bekend. Sy word as een van die belangrikste Indiese skilders van die 20ste eeu beskou. Sy is in 1941 in Lahore op die ouderdom van 28 oorlede. Hierdie artikel is ’n saadjie. Voel vry om Wikipedia te help deur dit uit te brei.


Die Durban-hawe in Durban, Suid-Afrika, is die grootste en besigste hawe in Afrika. Dit is strategies aan groot internasionale skeepsroetes geleë en is die land se grootste houerhawe. Dit hanteer jaarliks tot 80 miljoen ton vrag. Dit is die vierde grootste houerterminaal in die Suidelike Halfrond; dit het in 2012 altesaam 2 568 124 houers van sowat ses meter lank (TEU's) hanteer. Durban is die besigste hawe in Suid-Afrika en hanteer meer as 60% van die land se in- en uitvoer. Dit is die tweede grootste houerhawe in Afrika (naas Port Said in Egipte). Dit is die vierde grootste houerterminaal in die Suidelike Halfrond. Die omtrek van die hawe is sowat 21 km. Daar is treinspore van sowat 302 km. Dit het meer as 58 ankerplekke wat deur meer as 20 operateurs beheer word. Elke jaar doen sowat 4 500 handelsvaartuie die hawe aan. Die ingang is 19 meter diep en 222 m breed by sy smalste punt. Die hawe is 24 uur per dag, sewe dae per week oop. Op openbare vakansiedae kan werkure egter beperk word.


Die Gereformeerde kerk Magaliesburg is die vyfde oudste van die 15 gemeentes in die GKSA se Klassis Wesrand. Einde 2015 was hier 62 belydende en 15 dooplidmate vir ’n sieletal van 77, die derde minste in die Klassis, vergeleke met onderskeidelik 77 en 20 in 2001, toe dit ook die derde kleinste gemeente was in die destydse Klassis Krugersdorp. Die noordwestelike wyke van die Gereformeerde kerk Krugersdorp-Wes het op Magaliesburg (sedert 1994 in die verre weste van die provinsie Gauteng), Hekpoort, Syferbult, Koesterfontein, Seekoeihoek en Maanhaarrand afsonderlike eredienste gehou. ln 1961 het hierdie wyke as afsonderlike gemeente afgestig, die Gereformeerde kerk Magaliesburg. Eredienste is eers in die Lettie Kok-saal van die NG gemeente Magaliesburg gehou. Later is besluit om te bou op die grond wat die Staat aan die gemeente geskenk het. Die kerkraad het self die bouplanne saamgestel. Lidmate het self die uitmeet, grawewerk en messelwerk verrig. Hendrik Venables, en sy seun Tommie, lidmate van die gemeente, het die stene geskenk. Hulle het die steenmakery op Magaliesburg besit. Alwyn en Hendrik Badenhorst, skrynwerkers, het die houtwerk gratis gedoen.


Die Gereformeerde kerk Vanderbijlpark-Suid was een van vier gemeentes van die GKSA wat tussen 1951 en 1988 op die nywerheidsdorp Vanderbijlpark in die suide van die huidige provisie Gauteng gestig is. Weens die afname in die getal Gereformeerde lidmate op die dorp (in 1997 was die sieletal byvoorbeeld 1 778, vergeleke met 852 einde 2015), is al vier die gemeentes mettertyd ingelyf sodat net Vanderbijlpark-Trinitas, gestig in 2009, oorbly. Die Gereformeerde kerk Vanderbijlpark het in 1951 van die Gereformeerde kerk Vereeniging afgestig nadat ’n staalnywerheid hier gevestig is. In Mei 1962 het dit nodig geword om Vanderbijlpark-Suid af te stig en uit dié gemeente het die Gereformeerde kerk Vanderbijlpark-Oos op 9 Junie 1974 ontstaan. Veertien jaar later het die gemeente Vanderbijlpark-Noord aan die beurt gekom. Nadat Vanderbijlpark en Vanderbijlpark-Noord se lidmate skerp afgeneem het, het die twee gemeentes in 2000 saamgesmelt as die Gereformeerde kerk Vanderbijl met 256 belydende en 66 dooplidmate. Toe nog het die Suid-gemeente ’n sieletal van 445 gehad en die Oos-gemeente 788. Algaande het die drie oorblywende gemeentes se lidmaattal egter bly afneem sodat al drie in 2009 saamgesmelt het as die Gereformeerde kerk Vanderbijlpark-Trinitas.


Die Gereformeerde kerk Vereeniging-Oos was een van drie Afrikaanse gemeentes van die Gereformeerde Kerke in Suid-Afrika wat tussen 1927 en 1982 in Vereeniging in die Vaaldriehoek tot stand gekom het. In 1995 het die oudste gemeente, Vereeniging, met Vereeniging-Noord, die jongste gemeente, saamgesmelt as Vereeniging '95, maar nadat laasgenoemde se sieletal tot net sowat 200 afgeneem het, het Vereeniging '95 en Vereeniging-Oos in 2014 saamgesmelt onder die oorspronklike naam Vereeniging. Dié gemeente gebruik die ou Oos-gemeente se kerkgebou op die hoek van Thames- en Tayrylaan, Drie Riviere. Die Gereformeerde kerk Vereeniging-Oos het op 5 Mei 1963 uit wyke van die Gereformeerde kerk Vereeniging afgestig en heel gou aan ’n eie kerkgebou begin beplan. C.P. Geldenhuys is as argitek aangestel en Allie Smit as bouaannemer. Omdat die gebou op turfgrond opgerig is, word sy hoeke op pilare gestut, waarvan die diepte ongeveer 10 m onder die grond is. Die kerkgebou van die ou Gereformeerde kerk Vereeniging op die hoek van Bothastraat en Greylaan, waarvan die hoeksteen op 3 Desember 1949 gelê is, het soortgelyke uitdagings opgelewer.


Die Gereformeerde kerk Sanveld is die jongste van die 13 gemeentes in die GKSA se Klassis Etosha, wat uitsluitlik uit Namibiese gemeentes bestaan. Daar is egter altesaam 18 Gereformeerde kerke in dié land, maar vyf behoort tot die Suid-Afrikaanse Klassis Waterberg. Die gemeente is in 2009 gestig as uitvloeisel van die Gereformeerde Kerke se sendingwerk onder die San in die ooste van Namibië. Lidmate kom vir eredienste bymekaar in die Primêre Skool Hippo op die plaas Hippo in die omgewing van Drimiopsis, sowat 40 km noord van Gobabis in die Omahekestreek. Die belydende lidmate het einde 2015 150 getel en die dooplidmate 422 vir ’n sieletal van 572, die grootste Gereformeerde gemeente in Namibië, hoewel vyf gemeentes meer belydende lidmate gehad het. Kotzee, Dirk, 2010 – 2012 Moletsane, Tshidiso, 2013 – hede (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Vogel, Willem (red.). 2015.


'n Laekostelugredery, ook bekend as 'n geen fieterjasies ("no-frills"), afslag- of begrotingslugredery, of LCC ("Low-cost carrier") is 'n lugredery wat oor die algemeen laer tariewe aanbied maar met minder geriewe. Om op te maak vir verlore inkomste weens afgemerkte kaartjiepryse, kan die lugredery fooie hef vir ekstras soos kos, prioriteit-instap, sitplektoekenning, bagasie, ens. Tans is die wêreld se grootste laekosteredery South West Airlines, wat in die Verenigde State van Amerika en 'n paar omliggende gebiede opereer. By laekosterederye word die pryse laag gehou deur koste te bespaar, onder andere deur passasiers vir etes aan boord te laat betaal, deur nie deur reisagente te werk nie en deur meer as 90% van die kaartjies via die internet te verkoop. Die afwesigheid van verskillende klasse in die kajuit lewer ook kostevoordele op, omdat daar geen addisionele items soos koerante of verskillende spysenieringsprodukte nodig is nie. Daarbenewens word die omdraaityd so kort moontlik gehou, deur byvoorbeeld streng op te tree teen reisigers wat laat opdaag, en die kajuit na die vlug deur die kajuitpersoneel te laat opruim.


Sosiale-netwerk-analise (SNA) is die sosiologiese been van die netwerkteorie, wat 'n benaderingswyse tot komplekse sisteme binne die sisteem- of stelselteorie is en ook as die grafiekteorie bekendstaan. Die oogmerk van SNA is die ontleding van sosiale netwerke, byvoorbeeld vriendskapsnetwerke of professionele samewerkingsnetwerke. SNA het veral ontwikkel uit die werke van Jacob Moreno, wie se Who shall survive? (1934) "a signal event in the history of social network analysis" was. Freeman merk egter op dat SNA se wortels kompleks is en teruggevoer kan word na die werke van onder andere Almack, Wellman, Chevaleva-Janovskaja, Bott, Hubbard en Hagman (kyk ook Borgatti et al. en Prell). Moreno het sy benaderingswyse sosiometrie genoem, iets wat die grafiese uitbeelding van sosiale netwerke deur middel van sogenaamde sosiogramme ingesluit het. Hy voer aan dat hierdie tegniek "enquire into the evolution and organization of groups and the position of individuals within them". Sosiometrie word algemeen as ’n belangrike voorloper van die netwerkteorie aanvaar.


St Bride's Church is 'n kerk in die City of London. Die huidige gebou in Fleet Street is deur die befaamde argitek Sir Christopher Wren in 1672 ontwerp, maar gedurende 'n reeks Duitse lugaanvalle op Londen in 1940, die sogenamde London Blitz, grotendeels deur 'n brand vernietig. Vanweë sy ligging in Fleet Street word die kerk tradisioneel verbind met die perswese en is daarna verwys as "Joernalistekerk". Dié verbintenis gaan egter verder terug in die geskiedenis. Toe Engeland se eerste meesterdrukker, William Caxton (omstreeks 1422–1491), in 1476 vanuit Keulen, waar hy 'n opleiding in druktegniek deur Johannes Gutenberg ontvang het, na sy geboorteland teruggekeer het, het hy Engeland se eerste drukpers naby die Westminster-abdy ingerig. Caxton was egter ook 'n suksesvolle tekstielhandelaar, en die grootste deel van sy fortuin is in dié bedryf, en juis nie in die drukwese nie, verdien. Toe hy in 1491 oorlede is, het sy leerling Wynkyn de Worde († 1535) die Caxton-drukpers gekoop en – weens die gebrek aan 'n alternatiewe inkomstebron – pogings onderneem om van die drukwese 'n winsgewende bedryf te maak.


Die St Bride-biblioteek in Bride Lane, Fleet Street, Londen is 'n vakbiblioteek wat deur die St Bride Foundation bedryf word en hom op werke oor druktegnieke, grafiese ontwerpkuns en die druk- en perswese toespits. Die biblioteek, wat in 1895 geopen is, het van begin af as tegniese vakbiblioteek en as skool vir druktegnieke gedien. Die skool is intussen verplaas en staan tans bekend as die London College of Communication. Met meer as 50 000 boektitels uit dié vakgebiede en 3 500 tydskrifte word die St Bride-biblioteek as die grootste vakbiblioteek oor drukwese ter wêreld beskou. Sy versamelings sluit die biblioteek van William Blades, die Victoriaanse meesterdrukker en skrywer van 'n biografie oor William Caxton, asook dié van Talbot Baines Reed, 'n ontwerper van drukskrifte en geskiedkundige, en John Southward, 'n joernalis op die gebied van tegniese drukkuns, in. Die biblioteek bied daarnaas vir belangstellendes kursusse oor druktegnieke aan waarvoor sommige van die oudste drukperse in Engeland gebruik word. St Bride Foundation – biblioteek


Michel Foucault (Poitiers, 15 Oktober 1926 – Parys, 25 Junie 1984) was 'n Franse filosoof, bekend weens sy politieke aktivisme in die jare '70 en '80 en sy analises van die politieke filosofie via begrippe soos dissiplinegemeenskap, bio-politiek en bio-mag. Foucault word soms naas Noam Chomsky as die belangrikste intellektueel van die twintigste eeu genoem. Hy word gereken as deel van die kontinentale filosofie, die strukturalisme en poststrukturalisme, hoewel hy homself nie in sodanige terme beskryf nie. Foucault se lesings trek oorvol sale. Hy sterf in 1984 aan verworwe immuniteitsgebreksindroom (vigs). Sy oeuvre kan ingedeel word in drie periodes. Gedurende die eerste periode, tot in 1975, fokus Foucault hom op die ontstaan van die sosiale wetenskappe en hul ondersoek. Foucault ondersoek konseptuele stelsels, épistémès wat die waarheid en kennis bepaal. Inspirasie hiervoor vind hy in die Franse epistemologie, strukturalisme en Les mots et les choses (1966). In die periode van 1975 tot 1980 raak Foucault geïnspireer deur die geneaologiese metode van Friedrich Nietzsche en verskuif sy fokus na mag. Hy ondersoek hoe mag aan die oorsprong lê van die sosiale wetenskappe.


Robert Karel Jozef Emiel (Rob) Antonissen (23 Mei 1919 in Antwerpen – 23 September 1972 in Grahamstad) was 'n literator (letterkundige), hoogleraar in Afrikaans-Nederlands en later vise-rektor aan die Rhodes-universiteit in Grahamstad. Hy is op 23 Mei 1919 in Antwerpen gebore. Sy skoolopleiding ondergaan hy tot 1936 aan die Sint-Jan-Berchmanskollege in Antwerpen en hy studeer dan vanaf 1936 verder in die Germaanse Filologie (wysbegeerte en letterkunde) aan die Katholieke Universiteit van Leuven in België. In 1942 promoveer hy hier met 'n proefskrif oor Herman Gorter en Henriëtte Roland Holst. Sy proefskrif, wat in 1946 gepubliseer word, verower die Letterkundige Prys van die Vlaamse Provinsies in 1947. Na afloop van sy studie word hy 'n lektor in letterkunde by die Belgiese Middelbare Onderwys, eers aan die Koninklijke Athenaeum te Berchen-Antwerpen en daarna aan die Middelbare Normaalskole vir Meisies te Berchen-Antwerpen en Tielt, laasgenoemde in Wes-Vlaandere. Reeds in 1942 skryf hy Handleiding in het Afrikaans en later stel hy 'n bloemlesing saam uit die gehele Afrikaanse poësie onder die titel Zuid-Afrikaansche Poëzie.


Maslow is 'n wetenskapsfiksie-kortverhaal opgeneem in Nuwe Stories 3 (saamgestel deur Suzette Kotzé-Myburgh en Leti Kleyn), vanaf bl. 56-67. Die verhaal is geskryf deur Susan Gaigher. X/Eva - die dogter/proefkonyn Y/Adam - die seun/proefkonyn Anonieme verteller - die projekleier, maar ook voog Die verhaal begin in die verhaalhede, waar die verteller na agttien jaar op 'n afgesonderde eiland 'n geselskap te wagte is wat hulle sal kom haal. Op die "Nuwe Aarde", wat gevolg het ná die Nederlaag van die "Ou Aarde", en die uiteindelike "Hernuwing" (Renaissance), word die Heilige Skrifte (Die Bybel) herontdek en vurig bestudeer. Daarin vind die mensdom 'n morele padkaart geïnspireer deur 'n Al-Wese wat die mensdom wou leer om in vrede saam te leef, om mekaar onvoorwaardelik te aanvaar en sonder selfsug vir mekaar te sorg. Dit het 300 jaar geneem om die tekste te ontsyfer. Die verteller is uitverkies om die projek op die eiland aan te pak: sy moes ma, pa, oppasser en leraar wees vir X en Y. X en Y is die projekname van 'n tweeling, X is vroulik en Y is manlik.


Tafelkop is 'n groot dorp in die Elias Motsoaledi Plaaslike Munisipaliteit in Sekhukhune-distriksmunisipaliteit van die Limpopoprovinsie van Suid-Afrika. Lys van dorpe in Suid-Afrika "Hoofplek Tafelkop". Sensus 2011. Hierdie Limpopoprovinsie-verwante artikel is 'n saadjie. U kan ons wikipedia help deur dit uit te brei.


Gnaeus Pompeius Magnus (29 September 106 v.C. – 29 September 48 v.C.) was 'n Romeinse generaal en politikus. Hy is Pompeius Strabo se seun en word saam met hom bekend tydens die Sosiale Oorlog. Hy steun Sulla (83-82 v.C.) en onderdruk Lepidus se opstand in 77 v.C. Hy hou 'n veldtog teen Sertorius in Hispania en ná sy terugkoms in Italië onderdruk hy daar Spartakus se slawe-opstand en word in 70 v.C. konsul. Pompeius het homself bewys as 'n uiters bekwame generaal en admiraal in 67 v.C.Hy word vir drie jaar bevelhebber of nauarch (Grieks: skip, naus, en heerser, archos) om die seerowers van die Middellandse See uit te roei. So 'n opdrag is nooit voorheen gegee nie. Hy het 'n meesterplan in werking gestel. Hy het die Middelandse See-gebied in dertien distrikte verdeel en aan elk van sy luitenante een van die gebiede toegeken. Elke luitenant moes dan die seerowers in sy distrik beveg totdat hulle vasgekeer was tussen die magte van elke distrik.


Die Nasionale Stadion (Chinees: 新加坡国家体育场; Engels: National Stadium; Maleis: Stadium Nasional Singapura; Tamil: சிங்கப்பூர் தேசிய அரங்கம்) is ’n veeldoelige stadion in Kallang, Singapoer. Die stadion vervang die Voormalige Nasionale Stadion en is op 30 Junie 2014 geopen. Die stadion is geleë in Kallang en word hoofsaaklik gebruik vir sokkerwedstryde. Die stadion het ’n intrekbare dak en is die enigste stadion in die wêreld wat spesifiek ontwerp is om sokker- rugby-, krieketwedstryde en atletiekbyeenkomste aan te bied. Met ’n gemeganiseerde en intrekbare sitplekindeling op die onderste vlak kan die stadion ook konserte en ander kulturele vermaaklikhede aanbied. Dit neem ongeveer 48 uur om die sitplekindeling vir ’n opkomende gebeurtenis reg te kry. Toeskouers by die 10er-Rugbywêreldklub op 22 Junie 2014, die eerste sportbyeenkoms wat op die Nasionale Stadion gehou is. 'n Beraamde 11 900 toeskouers op die Nasionale Stadion vir Tampines Rovers FC teen Selangor FA tydens die 2016 AFC Cup groepfase op 10 Mei 2016 Singapoerse Sportraad se amptelike webwerf Singapoerse Sports Hub se amptelike webwerf Geargiveer 5 Februarie 2017 op Wayback Machine


Die artikel handel oor die dorp in Suid-Afrika. Vir die boomsoort, sien Apiesdoring. Apiesdoring is 'n nedersetting in Limpopo, Suid-Afrika. Die woonbuurt lê 4 km noord van Burgersfort. Lys van dorpe in Suid-Afrika "Hoofplek Apiesdoring". Sensus 2011.


Die Kodiakbeer (Ursus arctos middendorffi) is die grootste subspesie van die bruinbeer. Sommige individue is selfs groter en swaarder as die ysbeer. Die bere kom in Alaska en op die Noord-Amerikaanse eilande Afognak, Shuyak en Kodiak voor, waarvan die beer se naam ook afgelei is. Kodiakbere is die grootste bere en ook die grootste landroofdiere op aarde. Die mannetjies weeg gemiddeld 400 kg, terwyl die wyfies ietwat kleiner is. Die swaarste individu in ballingskap het 757 kg geweeg. Ondanks hulle grootte kan hulle snelhede van tot 50 km/h bereik en vir lang tye volhou. Mense het al gesien hoe 'n Kodiakbeer 'n perd agternasit, inhaal en doodmaak. In die somer vreet hulle hoofsaaklik plantaardige voedsel, soos bessies en wortels. Daarbenewens jag hulle op takbokke. In die herfs vreet hulle hoofsaaklik salm. Hierdie tyd van die jaar moet hulle baie eet, sodat hulle genoeg vet kan opbou om hulle deur hul winterslaap te hou. Bere is gewoonlik alleenlopers. Hulle kom net bymekaar om te paar, of by spruite om salm te vang. Byna al die mannetjies het letsels op hulle koppe van al die gevegte waarin hulle betrokke is.


Die President van die Switserse Konfederasie (Duits: Bundespräsident(in) der Eidgenossenschaft, Frans: Président(e) de la Confédération, Italiaans: Presidente della Confederazione, Romansch: President(a) da la Confederaziun) is die voorsitter van die Switserse Federale Raad, 'n raad wat uit sewe gelykes bestaan. Die president van die konfederasie is dus nie die staats- of regeringshoof van Switserland nie, maar eerder word die hele Switserse Federale Raad as 'n gesamentlike hoof beskou. Hierdie artikel is ’n saadjie. Voel vry om Wikipedia te help deur dit uit te brei.


Die Zebra-dikkop (Ptereleotris zebra) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika tot by die noorde van KwaZulu-Natal. In Engels staan die vis bekend as die Zebra dartfish. Die vis word tot 11 cm lank. Die lyf is groenerig-grys met verskeie nou, pienk vertikale strepe waarvan die kante blou is oor die lyf. Daar is 'n persagtige area net onder die oë en op die kieudeksel. Daar is ook 'n blou rante op beide dorsale vinne. Die vis leef in vlak koraalriwwe in water wat 2 tot 12m diep is. Hulle leef gewoonlik in groepe saam oor harde substraat. Die mannetjie laat sak die bekkenvinne en klap dit saam tydens paartyd. Hulle vreet hoofsaaklik soöplankton. Hierdie spesie is skaars en skaam. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 http://www.fishbase.org/summary/SpeciesSummary.php?ID=4384&genusname=Ptereleotris&speciesname=zebra&AT=Ptereleotris+zebra&lang=English Hierdie artikel is ’n saadjie.


Die Enkelvin-dikkop (Ptereleotris monoptera) is 'n vis wat voorkom in die Stille Oseaan, die Indiese Oseaan, en aan die ooskus van Afrika tot by die noorde van KwaZulu-Natal. In Engels staan die vis bekend as die Monofin dartfish. Die vis het sy naam gekry omrede all dikkoppe twee dorsaalvinne het behalwe hierdie spesie. Die vis word tot 15 cm lank en sy lyf is ligblou tot groen tot geel. Daar is 'n blou skynsel oor die maag en dik, breë, swarterige streep onder die oog. Die analevin is rooierig. Die volwasse visse se stertvin lobbe ontwikkel lang filamente. Hulle leef in klein tot groot groepe saam in koraalriwwe in water wat 10 tot 25m diep is waar hulle net bo die rif rondswem. Hulle skuil in holtes in die riwwe of gate in die sand. Die visse vreet soöplankton. Die visse is ook sku en is redelik volop in Sodwanabaai. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa.


Vercingetorix (ca. 72 v.C. – Rome 46 v.C.) was 'n Galliese leier en bevelhebber. Hy was Julius Caesar se grootste teenspeler tydens die Galliese oorlog wat beskryf word in Caesar se De Bello Gallico. Hy was die leier van die Arverni, 'n Galliese stam in die Massif Central, 'n gebied wat steeds weinig van Caesar se veroweringe gesien het, omrede sy veldtog meer in die noorde plaasgevind het. Die oorlog word in 52 v.C. beslis in Alesia, vandag Alise-Ste Reine. Die Galliërs is verskans in 'n oppidum wat die saamstroming van twee riviere domineer. Vercingetorix bied uiteindelik aan homself oor te gee aan Caesar om sy mans te spaar. Hy word gevange geneem en na Rome gelei waar hy moet deelneem aan Caesar se triomftog. Daarná word hy gedood. Roman Gaul and Germany, Exploring the Roman world, Anthony King, University of California Press, 1990, ISBN 0-520-06989-7, ISBN 978-0-520-06989-3 Wikimedia Commons het meer media in die kategorie Vercingetorix. Hierdie artikel is ’n saadjie. Voel vry om Wikipedia te help deur dit uit te brei.


Jack Palance (gebore as Volodymyr Palahniuk; 18 Februarie 1919 – 10 November 2006) was ’n Amerikaanse akteur en sanger. In die vyf dekades van sy loopbaan is hy vir drie Oscars vir beste manlike byspeler benoem. Hy het dit in 1991 vir sy rol in City Slickers gewen. Palance se deurbraak in toneelspel was toe hy vir Marlon Brando ingestaan het in die toneelstuk A Streetcar Named Desire. Hy het Brando eindelik op die verhoog as Stanley Kowalski vervang. In 1947 het hy sy Broadway-debuut gemaak en in 1949 sy debuut op televisie. ’n Jaar later was hy in sy eerste rolprent, Panic in the Streets (1950). Palance se vermoë as ’n karakterakteur is gou besef en hy het ’n Oscar-benoeming gekry vir sy derde rolprentrol, as Lester Blaine in Sudden Fear. Hy is die volgende jaar weer vir ’n Oscar benoem, vir sy rol as Jack Wilson in Shane. Verskeie ander rolle in westerns het gevolg, maar hy het ook tussendeur uiteenlopende karakters vertolk soos Dr. Jekyll and Mr. Hyde, Dracula en Attila die Hun.


Die Kersfees-papegaaivis (Calotomus carolinus) is 'n vis wat wydverspreid voorkom in die Stille Oseaan, die Indiese Oseaan, Oman en aan die ooskus van Afrika suidwaarts tot by die suide van KwaZulu-Natal. In Engels staan die vis bekend as die Christmas parrotfish. Die vis word tot 50 cm lank. Die lyf is ovaalvormig met 'n stroombelynde kop profiel. Volwasse mannetjies is donker blou-groen en die skubbe het pienk rantjies. Daar is ook pienk strepies wat van die oë uitstraal. Hulle leef in aflandige koraal- en rotsriwwe in water wat 10 tot 30m diep is. Hier kom hulle voor in koraal puin, seegras en grasagtige areas. Hulle vreet 'n verskeidenheid alge en seegras. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies The Reef Guide: Fishes, corals, nudibranchs & other invertebrates: East & South Coasts of Southern Africa. Dennis King & Valda Fraser. Struik Nature. 2014 ISBN 978-1-77584-018-3 "Calotomus carolinus (Bucktooth, Bucktooth Parrotfish, Carolines Parrotfish, Christmas Parrotfish, Stareye Parrotfish, Starry-eye Parrotfish)" (in Engels).


Salah Abdeslam (15 September 1989, Brussel) is een van 10 mense wat verdink word van die terroristiese aanslag in Parys op 13 November 2015 wat 130 mense gedood het. Hy is die enigste van die groep wat oorleef het. Hy is gebore in België en woon daar, maar beskik oor Franse nasionaliteit. Hy is glo van kindsbeen af 'n vriend van Abdelhamid Abaaoud, die groep se leier. Abaaoud was reeds geradikaliseer en het in 2013 na Sirië gegaan omrede hy 'n aanhanger van daesj is. Abdeslam is deur hom oortuig om 'n terroris te word. Hy probeer sy vrou te oortuig om met hom na Sirië te gaan, maar sy weier en hy skei van haar. Salah is die broer van Ibrahim wat homself in 'n Paryse kafee opgeblaas het. Die owerhede in België het 125 dae na hom gesoek, veral in die Brusselse wyk Sint-Jans-Molenbeek. Uiteindelik het hulle hom op 19 Maart 2016 gevind, 100 m van die plek waar hulle vermoed het dat hy hom vier maande geleë versteek het. Hy het sy selfoon in werking gestel en dit het die Rijkswacht in staat gestel om hom te vind.


Kalanchoe is ’n genus van sowat 125 spesies tropiese blomvetplante in die familie Crassulaceae, wat inheems is aan Suider- en Oos-Afrika, Madagaskar en Suidoos-Asië tot by China. Die meeste spesies is struike of meerjarige plante, maar ’n paar is een- of tweejarig. Die grootste een, Kalanchoe beharensis van Madagaskar, kan tot 6 meter hoog word, maar die meeste is minder as ’n meter hoog. Die plante is gewilde sierplante: as huisplante of buite as rots- en vetplante. Hulle is maklik om voort te plant, het min water nodig en het in die winter blomme in ’n groot verskeidenheid kleure wat gewoonlik in trosse aan lang stingels gedra word. Sommige spesies is giftig. In die Karoostreek van Suid-Afrika kan dit krimpsiekte by diere veroorsaak. As die plante in die winter te nat gehou word, kan hulle verrot en die blare kan afval. Swamvlekke wat swart word, kan dui op meeldou. Verskeie dwergkultivars van K. blossfeldiana kom voor met blomme wat rooi, oranje of pienk is. Van die ander spesies is: ird.fr: Allorge-Boiteau, L., 1996.


1 Januarie – Marius hou sy triomftog in Rome. Die verslane Jugurtha word meegevoer en later gedood. Gaius Marius voer die cohort in. Volgens Plinius die ouere voer Gaius Marius die Aquila in as standaard vir die Romeinse legioene. Judah Aristobulus volg sy vader Hyrcanus op in Judea. Jugurtha – koning van Numidië (* ca. 160) Johannes Hyrcanus I – priester-koning van Judea Sulla: The Last Republican, Arthur Keaveney, Routledge, 2013, ISBN 1-134-30586-9, ISBN 978-1-134-30586-5 On the Wings of Eagles: The Reforms of Gaius Marius and the Creation of Rome’s First Professional Soldiers, Christopher Anthony Matthew, Cambridge Scholars Publishing, 2009, ISBN 1-4438-1813-5, ISBN 978-1-4438-1813-1 Ancient Coins Through the Bible, Joseph A. Dow, Tate Publishing, 2011, ISBN 1-61777-135-X, ISBN 978-1-61777-135-4


Johann Heinrich Bekker (*13 April 1918, Klerksdorp –† 5 Februarie 1985, Voortrekkerstrand) was 'n Suid-Afrikaanse skrywer. Hy skryf hoofsaaklik ontspanningslektuur vir volwassenes, maar verwerf veral bekendheid met sy jeugverhale. Hy maak ook van die skuilnaam J. Heinrich gebruik. Bekker is op 13 April 1918 op die plaas Opraap in die Klerksdorp distrik gebore. Sy vader is Johannes Jurie Bekker en sy moeder Jacomina Margaretha Scheffer. Hy het 'n ouer broer (Nicholaas Gerhardus) en suster (Hendrina Margaretha) en 'n jonger halfbroer en halfsuster uit sy vader se tweede huwelik met Hester Vermaas. By Opraap gaan hy op die plaas skool in 'n tweemanskooltjie met Meester (mnr. H.M.P. Visser) as hoof en matrikuleer dan in 1935 aan die Potchefstroom Gimnasium. Hy studeer verder aan die Potchefstroomse Universiteitskollege en verwerf in 1938 'n B.A.-graad en in 1939 'n Universiteits Onderwysdiploma. In 1940 gee hy vir 'n jaar onderwys in Pretoria aan Pretoria-Noord se Afrikaans mediumskool en Langkloof. Hy word in 1941 hoof van die tweemanskool Waterval op die plaas Langkloof naby Loskopdam, die buurplaas van generaal J.B.M. Hertzog.


Die Gereformeerde kerk Amanzimtoti is ’n gemeente van die Gereformeerde Kerke in Suid-Afrika met sy middelpunt in Winklespruit by Kingsburgh, suid van Durban, aan die KwaZulu-Natalse suidkus. Dié gemeente se geskiedenis is nou verbonde met dié van Mooi Hawens, die Residentia-stigting se oord vir bejaardes op Winklespruit. In die laat vyftigerjare het afgevaardigdes na ’n diakonale konferensie op Ladysmith besluit om hulle vir die oprigting van ’n ouetehuis aan die Natalse Suidkus te beywer. In 1965 het die Gereformeerde kerk Durban se kerkraad die Gereformeerde Stigting vir die Versorging van Oues van Dae en die Jeug (die latere Residentia-stigting) genader om hulp met die bou en bestuur van ’n ouetehuis. ’n Voorvereiste was dat daar ’n saal moes wees waarin die Gereformeerde Kerk eredienste kon hou. Durban se kerkraad het ’n meewerkende liggaam van die Stigting geword en onder leiding van ds. P.J. de Klerk het hulle persele op Winklespruit gekoop en begin met die oprigting van Mooi Hawens. Die idee was van die begin af om ’n kerkgebou op die perseel op te rig, maar die tehuis se bouplan het die hele perseel beslaan sodat daar geen plek vir die kerk was nie.


Atterbury Property Holdings (meer bekend as net Atterbury of "Atterbury Property") is 'n eiendomsmaatskappy wat in 1994 in Pretoria deur Louis van der Watt en Francois van Niekerk gestig is. Die hooffokus is op die ontwikkeling van kleinhandelsentrums en handelsgeboue, maar residensiële eiendom word ook ontwikkel. Atterbury was die medestigter van Attfund ('n ongenoteerde plaaslike winkelsentrumfonds) in 2002, maar dit is aan Hyprop verkoop in 2011. In 2005 is Attacq gestig, waarvan sy belangrikste bates sy aandeelhouding in Attfund en ander ontwikkelings is. Attacq is in 2013 op die JSE genoteer. AttAfrica is in 2012 gestig, 'n fonds wat verskeie winkelsentrums dwarsoor Afrika ontwikkel het en besit. "Atterbury Group" (in Engels). Geargiveer vanaf die oorspronklike op 9 Oktober 2019. Besoek op 2 Desember 2015.


Die Gereformeerde kerk Waterkloofrand is ’n gemeente van die Gereformeerde Kerke in Suid-Afrika in die ooste van Pretoria wat voorstede soos Brooklyn-Suid, Erasmuskloof, Nieuw-Muckleneuk, Sterrewag, Waterkloof en Waterkloofrif insluit. Einde 2014 het die gemeente 297 belydende en 77 dooplidmate gehad, vergeleke met onderskeidelik 345 en 112 einde 2001. Einde 2015 het dit toegeneem tot 314 belydend en 85 doop. Waterkloofrand het op 16 Junie 1963 uit wyke van die Gereformeerde kerk Pretoria-Brooklyn ontstaan. Reeds in 1964 het die kerkraad die kerksaal van die NG gemeente Waterkloof (gestig in 1957) aangekoop. In 1968 besluit die gemeente om ’n kerkgebou op te rig waarvan die argitek David van der Walt, ’n lidmaat, sou wees. Die kerkraad het onder meer vereis dat die Woordbediening sowel as die sakramente ’n plek in die liturgiese ruimte moes vind met die Nagmaaltafel as middelpunt. Natuurlike en permanente materiaal moes gebruik word om onderhoud te beperk. Die gebou moes sober dog smaakvol wees en die mure hoog met vertikale lyne. Die orrel moes nie prominent voor in die kerk geplaas word nie. Bob Zylstra, ook ’n lidmaat, is as bouaannemer aangestel.


Die Gereformeerde kerk Totiusdal is ’n gemeente van die Gereformeerde Kerk (GKSA) in die ooste van Pretoria se Moot-gebied. Dit sluit die woongebiede Queenswood en Waverley (waar die kerkgebou geleë is) in. Van belang vir die Gereformeerde Kerk is dat die Gereformeerde Skool Dirk Postma ook binne die gemeentegrense val. Totiusdal het op 20 Oktober 1957 van die destydse Eloffsdal-Wonderboom-Suid (later Pretoria-Wonderboom-Suid genoem) afgestig. So vinnig was die vermeerdering van Gereformeerdes in dié omgewing destyds dat die Gereformeerde kerk Oos-Moot op 30 Julie 1966 kon afstig uit die westelike wyke van Totiusdal en die oostelike wyke van Eloffsdal-Wonderboom-Suid. Aanvanklik het Totiusdal eredienste gehou in die Hoërskool Oos-Moot se saal. ’n Eie kerkgebou is beplan op grond wat behoort het aan ds. S.J. du Toit, die vader van Totius. Daarom is besluit om die gemeente Totiusdal te noem. In 1958 besluit die gemeente om ’n kerkgebou op te rig met Johan de Ridder, ’n lidmaat van die Gereformeerde kerk Pretoria-Sunnyside, as argitek. Hulle het gevra dat die gebou ’n gevoel van ruimte gee;


Die Gereformeerde kerk Pretoria-Rooiwal is ’n gemeente van die Gereformeerde Kerk (GKSA) in die kleinhoewegebiede noord van Pretoria en suid van Hammanskraal. Die gebiede binne die gemeentegrense sluit Haakdoring, Haakdoringboom, Hammanskraal, die hoewes noord van Bon Accord en Onderstepoort in. Die gemeente het in 1972 afgestig van die Gereformeerde kerk Wonderboompoort, wat in 1960 gestig is en wie se kerkgebou geleë is by Genl. Beyersstraat 256, Pretoria-Noord. Die nuwe gemeente het aanvanklik sy eredienste en byeenkomste in die saal van die Laerskool Uniefees op Rooiwal, noord van Pretoria, gehou. In 1977 het die gemeente 10 morg grond aangekoop waarop hulle ’n kerk wou oprig. Dié gebou is dan ook op 19 en 20 Februarie 1983 in gebruik geneem. Die kerkraad van die Gereformeerde kerk Piet Retief het die klok van die ontbinde Gereformeerde kerk Stegi (Bremersdorp, eSwatini, 1926–1965) aan Rooiwal geskenk. Vir dié klok het Ben Nel van Witbank ’n staalkonstruksie ontwerp en aan die kerk geskenk. Pretoria-Rooiwal het sedert die begin van die 21ste eeu minder goed gevaar met betrekking tot die handhawing van sy lidmaattal: einde 2001 was hier 250 belydende en dooplidmate, maar einde 2014 net 131 belydende en 33 dooplidmate.


Die muntgeskiedenis van die Kaapkolonie bevat drie periodes. Die eerste, die Nederlandse koloniale periode loop vanaf 1652 tot die begin van die tweede Britse besetting (1806). Gedurende hierdie periode gebruik die Kaap dieselfde geldsisteem as Nederland en sy kolonies. Die tweede periode loop van die begin van die tweede Britse besetting (1806) tot die herroeping van die rijksdaalder notas in 1824. Gedurende hierdie periode gebruik die Kaap beide die Nederlandse geldsisteem en die Britse geldsisteem. Die derde periode is die Britse koloniale periode wat vanaf 1824 geloop het totdat Suid Afrika sy eie munte in 1923 gekry het. Gedurende die begin van hierdie periode is die ou Nederlandse geld herroep en die Kaap het Britse geld gebruik. In 1652 is die Nederlandse Kaapkolonie deur Jan van Riebeeck gestig. Tydens die VOC se dae is gulden, stuiwer en pennings deur boekhouers in Amsterdam gebruik. Daar was 16 pennings in een stuiwer en 20 stuiwers in een gulden. Die gulden was ongeveer twee Engelse sjielings (R 0,20) werd. Hierdie wisselkoers het tot 1967 geduur. Daar was geen een-tot-een ooreenkoms tussen rekenkunde en munte nie en ook was daar geen penning munte nie: die kleinste munt is die doit (vier pennings).


Sarah Richards (gebore 28 September 1968) is 'n Suid-Afrikaanse beeldhouer wat veral in brons werk. Sy is in Durban gebore en het van 1985 tot 1990 skone kunste bestudeer aan die technikon in Durban. Daarna het sy vir vier jaar oorsee gereis om ondervinding op te doen en insig te verkry. In 2008 verwerf sy haar meestersgraad (cum laude) in die skone kunste aan die Durbanse Universiteit van Tegnologie. Tans woon en werk sy in die middellande van KwaZulu-Natal. Sy skep bronsbeelde vir die afgelope 20 jaar. Haar beelde toon ’n besondere nadruk op detail om beweging en animasie te weerspieël. Tydens die vroeë stadiums van modellering gebruik sy waks en klei om vloeibaarheid en detail te toon. Dan gebruik sy Rhinoliet vir tekstuur en struktuur. Sy is veral lief vir diere en voëls. Haar solo-uitstallings sluit in twee by ArtSPACE in Durban. Sy het ook deelgeneem aan uitstallings by St. Lorient Fashion & Art Galery en Cherie de Villiers Galery in Johannesburg en Foundryman’s Choice in die Paarl. Haar kommissies sluit in een van koning Nyabêla vir die Nasionale Erfenisprojek en visarende vir die Nedbank Golftoernooi by Sun City.


Melqart (Fenisies: koning van die stad) was 'n belangrike godheid van Fenisië en Kartago. In die 10de eeu v.C. vervang koning Hiram van Tirus die belangrikste gode El, Asherah, Baäl ensomeer deur Melqart en sy eggenote Astarte om meer mag oor die religieuse lewe van sy stad te kry. Hy het dalk selfs die tempels van die ander gode verwoes. Tog bly die gode El en die drie Baäls ("Here"), Baäl Shamen, Baäl Malagê en Baäl Sephon 'n rol speel in die relgieuse lewe van die stad. Melqart word egter die god van die koning en sy hof, die nasionale godheid. In die voorjaar word 'n uitgebreide ritueel gehou, die egersis. Al die buitelanders moet die stad verlaat en 'n beeld van die godheid word op 'n vlot geplaas en dit word ritueel verbrand terwyl dit see toe dryf. Dit verteenwoordig die wedergeboorte van die godheid in die lente en die suiwering deur vuur. Die koning en sy eggenote speel die rol van Melqart en Astarte in 'n vrugbaarheidsritueel, 'n goddelike huwelik.


William Mulholland (* 11 September 1855 in Belfast, Ierland; † 22 Julie 1935 in Los Angeles, Verenigde State) was 'n selfgeleerde siviele ingenieur wat met die bou van Los Angeles se gesofistikeerde stelsel van waterleidings verbind word - 'n grootskaalse infrastruktuurprojek waarsonder die groei van dié stad tot een van die wêreld se grootste metropole ondenkbaar sou gewees het. As hoofingenieur van die historiese voorganger van Los Angeles se huidige Departement van Waterwese en Kragvoorsiening het Mulholland die Los Angeles-akwaduk ontwerp, 'n waterleidingstelsel wat rivierwater uit die Owensvallei oor 'n afstand van 233 myl (375 km) na die San Fernando-vallei voer, en toesig oor die boubedrywighede gehou. Die akwaduk se bou en bedryf was van begin af omstrede en het die aanleiding tot die sogenaamde Kaliforniese Wateroorloë (California Water Wars) gegee. William Holland se ingenieursloopbaan het in Maart 1928 skielik tot 'n einde gekom toe die St. Francis-dam gebreek het - net twaalf ure nadat hy saam met sy assistent 'n veiligheidsinspeksie uitgevoer het. In Los Angeles is bouwerke en paaie na hom vernoem soos die Mulholland-dam in die Hollywood Hills, Mulholland Drive, Mulholland Highway en Mullholland Middle School.


Die Hyundai ix20 is 'n mini MPV wat sedert 2010 deur die Suid-Koreaanse vervaardiger Hyundai in Tsjeggië vervaardig word. Die motortjie word op dieselfde platform as die Hyundai i20, Kia Venga en Kia Soul gebou. Die ix20 maak gebruik van Hyundai se nuwe "Fluidic Sculpture" ontwerptaal. Dit word tans slegs in Europa verkoop en vervang die Matrix. 1.4 — 66 kW (89 pk) 1.6 — 92 kW (123 pk) 1.4 CRDi — 66 kW (89 pk) 1.6 CRDi — 85 kW (114 pk) "2013 Quick Facts" (PDF). Hyundai Motor Company. 10 Februarie 2012. p. 20. Geargiveer vanaf die oorspronklike (PDF) op 18 April 2015. Besoek op 9 Mei 2013. "Thomas Bürkle" (in Engels). Hyundai Motor UK Ltd. Geargiveer vanaf die oorspronklike op 19 Februarie 2018. Besoek op 12 Augustus 2013. Tim Pollard (14 September 2010). "Hyundai ix20 and facelifted i10 (2010) first photos". Car Magazine. No surprises for guessing it's the Hyundai equivalent of the Kia Venga.


Ivan Abrahams is 'n Suid-Afrikaanse akteur. Hy is veral bekend vir sy verhoogoptredes, maar het ook in verskeie TV-reekse en rolprente opgetree. Hy het in 2000 'n Vita-prys as beste akteur vir sy rol in SUIP! ontvang. Van die verhoogproduksies waarin hy opgetree het: Kringe in ’n bos (Dalene Matthee, vir die verhoog aangepas deur Peet van Rensburg) Vatmaar (A.H.M. Scholtz, vir die verhoog aangepas deur Janice Honeyman) Die Krismis van Map Jacobs (Adam Small) Die laaste karrietjiegraf (Athol Fugard) SUIP! (Heinrich Reisenhofer en Oscar Peterson) Die Windpomp, 2014 as dominee Greeff Zulu, 2013 as minister Jozi, 2010 as trokbestuurder Orion (TV-reeks), 2006 as superintendent Davids Boy Called Twist, 2004 as Boese Abrahams se profiel, tvsa.co.za, besoek op 11 Desember 2015 HAT Taal-en-feitegids, Pearson, Desember 2013, ISBN 978-1-77578-243-8 Hierdie artikel is ’n saadjie. Voel vry om Wikipedia te help deur dit uit te brei.


Riviera is 'n voorstad in die noordooste van Pretoria, Suid-Afrika. "Subplek Riviera". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Lydiana is 'n voorstad in die ooste van Pretoria, Suid-Afrika. Dis genoem na min. P.G.W. Grobler se eggenote, Lydia. Hulle het jare lank in die huis by Aloelaan 28 gewoon. Die straat aan die ander kant van die huis is na min. Grobler genoem. "Subplek Lydiana". Sensus 2011. Hierdie artikel omtrent 'n plek in Pretoria en omgewing is slegs ’n saadjie. Jy kan Wikipedia help deur dit uit te brei.


Lionel Abrahams (11 April 1928 – 31 Mei 2004) was 'n Suid-Afrikaanse romanskrywer, digter, redakteur, kritikus, essayis en uitgewer. Hy is in Johannesburg gebore, waar hy sy lewe lank gewoon het. Hy is met 'n serebrale gestremdheid gediagnoseer en moes tot 11-jarige ouderdom 'n rolstoel gebruik. Abrahams is veral bekend vir sy poësie. Herman Charles Bosman was sy mentor. Hy het later sewe volumes van Bosman se postuum-gepubliseerde werke geredigeer. Abrahams was in eie reg een van die invloedrykste figure in die Suid-Afrikaanse letterkunde, en het talle gedigte, essays en twee romans gepubliseer. Deur Renoster-boeke, wat hy in 1956 begin het, het hy werke van Oswald Mtshali en Mongane Wally Serote gepubliseer. Hy is in 1986 met Jane Fox getroud. In dieselfde jaar ontvang hy eredoktorsgrade in die letterkunde van die Universiteit van die Witwatersrand en die Universiteit van KwaZulu-Natal.


Die Laerskool Totius is 'n primêre staatskool met Afrikaans as onderrigmedium in Boston, 'n voorstad van Bellville. Teen April 2016 het die skool 595 leerders van gr. RR tot gr. 7 gehad, van wie 135 in die voorgraadse en 460 in die graadklasse was. Die kleinste graadgroep was die gr. 7's met 53 en die grootste die gr. R's met 80 leerders. Daar was 'n redelik gelykop verdeling van 228 meisies en 232 seuns. Sedert 2015 is mnr. H.L. Bester die skoolhoof. Die skool is op 9 April 1951 met 150 leerders en vyf onderwyseresse in ses losstaande klaskamertjies begin. Destyds het dit Voorbereidingskool Boston geheet, en is net leerders tot gr. 3 geakkommodeer. Gedurende die tydperk April 1951 tot Desember 1953 was Voorbereidingskool Boston besig om die fondamente te lê waarop Totiusskool sedert 1 Januarie 1954 begin verrys het. Met die afsterwe van prof. J.D. du Toit (Totius), godgeleerde, Bybelvertaler, digter en volksman, in 1953 is besluit om die skool na hom te noem. In Januarie 1954 het dit Totiusskool geword.


Johannes Cornelius Poortermans (Nederland, 1786 – Paarl, Kaapkolonie, 21 Augustus 1870) was ’n skilder en een van Suid-Afrika se vroegste litograwe. Hoewel dit as naïef en primitief beskryf word, is sy sketse en litografieë vol lewe en bied dit ’n waardevolle blik op die verlede. Poortermans het van 24 Julie 1833 aan die Kaap gewoon. Hy het sy litografieë met die hand in waterverf ingekleur. In 1844 en ’45 het hy ’n maandelikse reeks van sy eie en ander Kaapse litograwe se werk gepubliseer. Versamelings van sy werk berus in die Africana-museum, Johannesburg, en in die Suid-Afrikaanse Biblioteek en Parlementêre Biblioteek in Kaapstad. Sy waterverfskilderye beeld plaastonele, gebeure tydens die Grensoorloë, die swart bevolking van die Kaapkolonie en Natal uit, die Swellendamse poskoets, Kaapse straattonele, plattelandse kerke en die eerste Groote Kerk (1836) in Kaapstad uit. Poortermans was betrokke by ’n tabakwinkel en ander handelsake op Kalkbaai, in Nuweland, die Kaapse middestad en die Paarl, maar hy het lewenslank noustrop getrek.


Etielasetaat is 'n organiese verbinding met die formule C4H8O2. Dit is die ester van etanol en asynsuur en 'n vloeistof met 'n soet reuk. Etielasetaat kan vervaardig word deur direkte esterifikasie. Dit is 'n reaksie van asynsuur en etanol met swaelsuur as katalis. C H 3 C H 2 O H + C H 3 C O O H → C H 3 C H 2 O C O C H 3 + H 2 O {\displaystyle CH_{3}CH_{2}OH+CH_{3}COOH\to CH_{3}CH_{2}OCOCH_{3}+H_{2}O} Die stof word dikwels as oplosmiddel gebruik, byvoorbeeld vir lym of om naellak te verwyder. "Science Lab MSDS" (in Engels). Geargiveer vanaf die oorspronklike op 6 Desember 2018. Besoek op 28 April 2016. Hierdie chemie-verwante artikel is 'n saadjie. U kan die wikipedia help deur dit uit te brei.


As kan na een van die volgende verwys: As, dorp en munisipaliteit in België. Die As, kompetisie tussen die nasionale krieketspanne van Engeland en Australië. .as, agtervoegsel van domeinname in Amerikaans-Samoa. Oorblyfsel van verbranding, die stoflike oorskot van 'n oorledene of die stof van 'n vulkaniese uitbarsting. Spil waarom iets draai, soos die as van 'n planeet of die as van 'n wiel. Die chemiese simbool vir arseen. Voegwoord wat "indien" beteken. Wikiwoordeboek het 'n inskrywing vir as.


Jaco Kriel (gebore te Standerton, 21 Augustus 1989) is 'n rugbyspeler wat vir die Goue Leeus in die Curriebeker en die Lions in Superrugby speel. Hy maak sy debuut op 25 Junie 2016 vir die Springbokke teen Ierland in Port Elizabeth. Jaco Kriel by SARugby.co.za Jaco Kriel by www.genslin.us/bokke Jaco Kriel by itsrugby.co.uk Lionsprofiel Geargiveer 15 Mei 2012 op Wayback Machine


Liu Pi die koning van Wu kom in opstand. Dit lei tot die opstand van die Sewe State. Imperial Chinese Armies: 200 BC-AD 589, Deel 284 van Osprey military men-at-arms series Chris Peers, Osprey Publishing, 1995, ISBN 1-85532-514-4, ISBN 978-1-85532-514-2


Petronella Johanna (Petra) van Blerk, ’n Suid-Afrikaanse skrywer is op 25 Oktober 1954 op Ermelo gebore as die oudste kind van die bekende skrywer H.S. van Blerk en Petronella Johanna Snyman. Sy het twee broers (Hendrik en Willem) en ’n suster (Elizabeth). Sy word groot aan die Oos-Rand in die omgewing van Benoni en matrikuleer in 1972 aan die Hoërskool Brandwag in Benoni. Vanaf 1973 studeer sy verder aan die Universiteit van Pretoria en behaal aan die einde van 1975 ’n B.A.-graad en later ’n Hoër Onderwysdiploma. In 1982 verwerf sy haar B.A. Honneurs-graad in Afrikaanse en Nederlandse letterkunde aan die Universiteit van Suid-Afrika. Sy gee eers vir ongeveer ses jaar onderwys in die Johannesburg-Oos-Rand omgewing en werk daarna as vertaler op ’n vryskutbasis by die Suid-Afrikaanse Uitsaaikorporasie. Na ’n mislukte eerste huwelik (wanneer sy mev. Duvenhage word), trou sy in 1984 met Mark Stuart Courtney en uit die huwelik word op 5 Julie 1985 ’n seun (Sean Patrick) en op 12 November 1986 ’n dogter (Sinead Lesley) gebore.


Julian Redelinghuys (gebore te Pretoria, 11 September 1989) is 'n rugbyspeler wat vir die Goue Leeus in die Curriebeker en die Lions in Superrugby speel. Hy het sy debuut vir die Springbokke op 22 November 2014 teen Italië gemaak. Julian Redelinghuys by SARugby.co.za Julian Redelinghuys by itsrugby.co.uk


Die Mulanjemassief is ’n groot inselberg in die suide van Malawi, sowat 65 km oos van Blantyre. Die hange rys steil vanaf die omliggende vlaktes van Chiradzulu en die Mulanje-distrik, waar tee verbou word. Die massief is sowat 22 x 26 km groot en die hoogste punt, die Sapitwapiek, is 3 002 m hoog. ’n Groot deel van die massief bestaan uit golwende graslande op hoogtes van 1 800 tot 2 200 m wat gekruis word deur diep, beboste klowe. Dit het baie individuele pieke wat tot meer as 2 500 m hoog is, soos die Chambe-piek, waarvan die westelike hang bekend is vir die langste rotsklim in Afrika. Die massief is sowat 130 miljoen jaar gelede gevorm vanweë die inpersing van magma in die aardkors. Die omringende rots is mettertyd weggekalwe en dit het die erosiebestande vulkaniese rots van die Mulanjemassief agtergelaat. Die eerste Europeër wat geskryf het dat hy die berg gesien het, was David Livingstone, in 1859, maar in argeologiese ondersoeke is bewyse gevind dat die berg sedert die Steentydperk al besoek word. Die berg is so hoog dat dit die boonste lugvloei versteur sodat reënwolke daaromheen vorm.


Spinnekopagtiges of spinagtiges (Arachnida) is 'n biologiese klas van agtpotige geleedpotige diere. Dit is 'n hoogs suksesvolle groep wat hoofsaaklik grondlewende ongewerweldes, soos die spinnekoppe, skerpioene, bosluise, myte en 'n aantal kleiner groepe, bevat. Alle spinnekopagtiges het vier paar pote, en kan maklik van insekte, wat net 6 pote het, onderskei word. In sommige spesies is die voorpote vir sensoriese persepsie aangepas, terwyl ander spesies twee ekstra aanhangsels het wat vir voeding, verdediging, en sensoriese doeleindes gebruik word. Dié ekstra aanhangsels word soms só groot dat dit soos 'n ekstra paar pote lyk. Spinnekopagtiges het geen antennes (voelhorings) of vlerke nie. Die liggaam is meestal in twee segmente gedeel. Die kop en borsstuk is saamgesmelt tot 'n kopborsstuk (cephalothorax) met 'n buiksegment of abdomen daaragter. Hulle lengte wissel van kleiner as 1 millimeter (myte en bosluise) tot 23 sentimeter (skerpioene). Die mannetjies is gewoonlik kleiner as die wyfies. Soos alle geleedpotiges het spinnekopagtiges 'n eksoskelet. Hulle het ook 'n interne struktuur van kraakbeenagtige weefsel, wat aan sekere spiergroepe geheg is.


Bradbury Building 304 South Broadway Los Angeles, CA  Verenigde State Opgerig 1892 tot 1893 of 1894 Argitekte Sumner Hunt, George Wyman Boustyl Neorenaissance Amerikaanse kategorisering Italian Renaissance Revival Romanesque Revival Bradbury Building is 'n argitektoniese baken en die oudste bewaarde sakegebou in die middestad van die Suid-Kaliforniese metropool Los Angeles. Die gebou, 'n voortreflike voorbeeld van Italiaans-geïnspireerde kommersiële Neorenaissance-boukuns (Italian Renaissance Revival volgens die Amerikaanse argitektoniese kategorisering), is in 1893 in opdrag van die goudmynbou-magnaat Lewis L. Bradbury deur George Wyman volgens 'n ontwerp van Sumner Hunt opgerig. Die gebou se buitefasade is van bruin bak- en sandstene gemaak en versier met terracotta-panele. Die smeedyster in sy interieur is in Frankryk ontwerp en vervaardig en ter geleentheid van die wêreldtentoonstelling World’s Columbian Exposition 1893 (ook The Chicago World’s Fair genoem) in Chicago vertoon voordat dit in Los Angeles geïnstalleer is. Die wandelgange in die atrium word deur 'n glasdak van natuurlike daglig voorsien. Die gebou kom in in 'n verskeidenheid fiktiewe literêre werke voor en is daarnaas weens sy besondere atmosfeer baie kere as toneel vir rolprente (waaronder Ridley Scott se wetenskapsfiksie-meesterwerk Blade Runner van 1982), televisie-programme en musiek-video's gekies.


Die Gereformeerde kerk Barberton is ’n gemeente van die GKSA met sy middelpunt op die dorp Barberton in Mpumalanga, maar dit sluit ook omliggende nedersettings soos Kaapmuiden in asook die sentraal-westelike deel van eSwatini. Barberton het in 1945 met 17 belydende en 17 dooplidmate van die Gereformeerde kerk Carolina afgestig. Einde 2015 was hier 14 dooplidmate (drie minder as 'n jaar vantevore), maar die belydende lidmate het op 65 gestaan (drie meer as 'n jaar vantevore), nadat dit einde 1997 onderskeidelik 79 en 143 was. Aan die begin het lidmate in ’n saal op die gevangenisterrein, in die hofsaal, in die landdros se woonhuis en in die NG gemeente se kerksaal vir eredienste bymekaargekom. Net vier jaar ná afstigting kon die gemeente ’n kerkgebou oprig en in gebruik geneem. Omdat die lidmaattal destyds mooi toegeneem is, is dié gebou later vergroot. Danksy die tweede vergroting, in die jare 1970, bied dit nou sitplek aan 250 kerkgangers. Daar is ’n besonder mooi pyporrel in die kerk. Dié gebou se koste is deur die vrouelidmate gedra, wat geld ingesamel het met die bak en verkoop van koeksisters en melkterte.


Vir die onderklere deur mans gedra, sien onderbroek Broekies of 'n onderbroekie (tipies panties genoem in Amerikaanse Engels of knickers in Britse Engels) is 'n vorm van onderklere deur vroue gedra. Broekies is meestal vormgepas, maar kan ook los wees. Tipiese komponente sluit in 'n elastiese lyfband, 'n kruispaneel wat die skaamdele bedek (gewoonlik gevoer met absorberende materiaal soos katoen), en 'n paar beenopeninge wat, soos die lyfband, dikwels van elastiese materiaal gemaak word. Verskillende materiale word gebruik, maar gewoonlik word stowwe verkies wat kan "asemhaal" (vryelik ventileer). Terwyl broekies oorspronklik ontwerp is om die hele onderste helfte van die vroulike liggaam te bedek, het dit sedert die 1970's óf geen bene gehad nie, óf in meeste gevalle baie kort bene wat toenemend korter geraak het met die verloop van tyd. Staff (7 Februarie 2008). "Panty". The Origin of (in Engels). TheOriginOf.com. Geargiveer vanaf die oorspronklike op 24 Desember 2018. Besoek op 13 Mei 2012. Hierdie artikel is ’n saadjie. Voel vry om Wikipedia te help deur dit uit te brei.


Baruch Spinoza (gebore Benedito de Espinosa, 24 November 1632 in Amsterdam – 21 Februarie 1677 in Den Haag, later bekend as Benedict de Spinoza) was ’n Nederlandse filosoof van Sefardies-Portugese afkoms. Die omvang en belangrikheid van Spinoza se werk is eers jare na sy dood besef. Danksy Spinoza se begronding vir die 18de-eeuse Verligting en moderne Bybelkritiek, insluitende die moderne konsepte van die self en die heelal, word hy gereken as een van die voorste rasionaliste van die 17de-eeuse filosofie. Sy magnum opus, Ethica, wat eers na sy dood gepubliseer is en waarin hy René Descartes se gees-liggaam-dualisme teenstaan, het aan hom erkenning gebring as een van die Westerse filosofie se belangrikste denkers. In Ethica het Spinoza die laaste Latynse meesterstuk geskep waarin hy die konsepte van Middeleeuse filosofie finaal vernietig. Die Duitse filosoof Georg Wilhelm Friedrich Hegel stel dit dat jy óf ’n “Spinozaïs” moet wees of glad nie ’n filosoof nie. Na aanleiding van sy filosofiese uitkomste en morele karakter beskryf die 20ste-eeuse filosoof Gilles Deleuze hom as die “prins van filosowe”.


Norman Rockwell (* 3 Februarie 1894 in New York, † 8 November 1978 in Stockbridge, Massachusetts) was 'n Amerikaanse skilder en illustreerder wat veral bekendheid verwerf het met sy titelblad-ontwerpe vir die tydskrif The Saturday Evening Post. Met dié illustrasies, wat oor 'n tydperk van byna vyf dekades ontstaan het, het Rockwell die alledaagse lewe van Amerikaners uitgebeeld. Rockwell was daarnaas 64 jaar lank verbonde aan die Amerikaanse Padvinder-beweging (Boy Scouts of America, kort BSA) en het gedurende dié tydperk nie net die vereniging se nuusblad Boys' Life van titelblad-illustrasies voorsien nie, maar ook kalenders en ander publikasies ontwerp waarin die Padvinderseed en die Padvinderswet sentraal gestaan het. As 'n beurswenner van die Art Students League het Rockwell as 17-jarige sy eerste kontrak as vryskutkunstenaar met die uitgewery Condé Nast gesluit en daarna illustrasies vir 'n verskeidenheid tydskrifte voorsien. In 1916 het hy sy eerste titelblad-ontwerp vir The Saturday Evening Post geskilder en was daarna 47 jaar lank aan dié tydskrif verbonde. Altesaam 322 titelblaaie het hy in dié tydperk ontwerp. Tussen 1926 en 1976 het Rockwell daarnaas die amptelike Padvinderskalender van illustrasies voorsien.


Die Goue Beer (Duits: Goldener Bär) is 'n ereprys by die Duitse Berlinale-rolprentfees. Dit is die eerste keer in 1951 toegeken. Die wenner van die Golden Bear word jaarliks deur 'n internasionale jurie gekies. Die internasionale jurie bestaan uit bekende regisseurs, akteurs, skrywers, produsente en ander in die rolprentbedryf. Die Goue Beer is in 2020 aan die Iranse rolprent Sheytan vojud nadarad van die regisseur Mohammad Rasulof toegeken. Goue Leeu, die hoogste prys wat by die Venesiese Rolprentfees toegeken word. Palme d'Or, die hoogste prys wat by die Cannes-rolprentfees toegeken word. (de) Amptelike webwerf (en) IMDb-inskrywing


Charles Margrave Taylor (Montreal, 5 November 1931) is 'n Kanadeese filosoof. Hy het veral bydraes gelewer te opsigte van die politieke filosofie, hoewel hy ook bekend is vir sy analise van die "moderne self". Binne die politieke denke word hy geplaas onder die kommunitarisme en hy speek ook baie kritiek uit op die “verregaande individualisme” en die gebrekkige aandag aan die kollektiewe in die hedendaagse samelewing. In sy werk oorbrug hy ook die tradisionele kloof tussen die analitiese en kontinentale filosofie. Taylor word groot in 'n tweetalige gesin met 'n Protestante Engelssprekende vader en 'n Rooms-Katolieke Franssprekende moeder. In 1952 voltooi hy sy voorgraadse studies aan die McGill Universiteit met geskiedenis) as hoofvak. Hy sit sy nagraadse studie voort met 'n Rhodesbeurs aan die Universiteit van Oxford (filosofie, politiek en ekonomie). Hy verwerf sy DPhil in 1961 met as onderwerp kritiek op die behaviorisme/gedragsleer. Hy word aangestel aan die Oxford University as hoogleraar in die etiek en gaan later terug na die McGill Universiteit as hoogleraar in die filosofie. Taylor is Rooms-Katoliek en ontvang in 2007 die Templeton-prys.


Minnie Muis is 'n tekenprentkaraktertjie bekend uit die strokiesprente en rolprente van Walt Disney. Sy is die meisie van Mickey Muis. Wikimedia Commons het meer media in die kategorie Minnie Muis. Hierdie artikel is ’n saadjie. Voel vry om Wikipedia te help deur dit uit te brei.


Die Gereformeerde kerk Magalakwin is die sesde oudste van die 25 gemeentes in die GKSA se Klassis Limpopo. Buiten die plekkie Alldays waar die kerk staan, sluit die gemeente ook nedersettings soos Platjan, Dardanellen, Pontdrif en Soutpansberg in die noordweste van die provinsie Limpopo in asook Tuli in Botswana. Al het die gemeente einde 2015 net 74 belydende en 33 lidmate gehad kan hy, omdat hy in kombinasie met die Gereformeerde kerk Dendron met sy 78 belydende en 25 dooplidmate is, die diens van ’n voltydse predikant geniet. In 1930 het ene Cornelia Grobler van die Hervormde Kerk 2 morg grond op Alldays aan die wyk Brakrivier van die Gereformeerde kerk Pietersburg geskenk. Dié wyk het later deel geword van die Gereformeerde kerk Louis Trichardt en in 1945 afgestig as die Gereformeerde kerk Magalakwin. Reeds aan die begin van die dertigerjare het lidmate self aan die werk gespring en hul eie kerk gebou. Die hoeksteen is op 12 Desember 1931 gelê en die gebou is ingewy op 2 April 1932. Omdat ’n voordeur weens ’n tekort aan geld nog gekort het, is die ingang aanvanklik met doringtakke toegemaak.


Die Gereformeerde kerk Westonaria was ’n gemeente van die GKSA op die Wes-Randse dorp Westonaria, maar nadat daar in 2011 net 19 en geen dooplidmate nie oorgebly het, het die gemeente laat in daardie jaar ontbind. In 1997 was daar nog 122 belydende en 54 dooplidmate. Die uitbreiding van die goudmyne het in die sestigerjare groot ontwikkeling aan die Wes-Rand meegebring. Die Gereformeerde kerk Randfontein se suidelike wyke op en om Westonaria het dan ook op 27 Mei 1961 as die Gereformeerde kerk Westonaria afgestig. Binne twee jaar het die gemeente begin beplan aan sy eie kerkgebou. ’n Erf is verkry, maar weens die insinkings weens die uitpomp van water in die ondergrondse tonnels deur die myne het die kerkraad eers die plan om te bou laat staan tot veilige grond vir die kerkgebou gevind kon word. Hiervoor moes grondtoetse uitgevoer word. So kon die gemeente eers 11 jaar ná sy stigting ’n kerkgebou oprig. A-raam-staalbalke vorm die raamwerk daarvan. Die gebou het ’n teëldak wat aan weerskante tot amper op die grond strek. Ligblou venters vorm die boonste deel van die fasade.


Michael J. Fox (1961-) is 'n Kanadese akteur. Hy is veral bekend vir die rol van Alex P. Keaton in Family Ties en as Marty McFly in die Back to the Future-trilogie. Hy speel ook Mike Flaherty in die TV-reeks Spin City. Fox gebruik 'n 'J' as die tweede voorletter van sy naam ter eerbetoning aan die akteur Michael J. Pollard. Hy het besluit om nie die 'A' in sy eie geboortenaam te gebruik nie, omdat dit te arrogant sou lyk (a fox). Hy is in 1990 met Parkinson se siekte gediagnoseer, maar het die nuus eers in 1998 bekend gemaak. Namate die siekte erger geraak het, moes hy sy loopbaan as akteur in 2000 vaarwel toeroep. Fox is in 1988 met die aktrise Tracy Pollan getroud, en die egpaar het vier kinders.


Die Gereformeerde kerk Christiana is die derde oudste van die 30 gemeentes in die GKSA se Klassis Noordwes. Met 35 belydende en 12 dooplidmate in 2015 was dit toe ook die derde kleinste. Buiten die hoofdorp Christiana, sluit die gemeentegrense ook Hertzogville in. Christiana is op 5 Junie 1903 gestig met Schweizer-Reneke as wyk van die nuwe gemeente. Omdat die lidmate meestal uit rondtrekkende delwers bestaan het en Schweizer-Reneke ’n stabieler lidmaattal en ook ’n eie kerkgebou gehad het, het die gemeente Christiana in 1907 ontbind en ’n wyk van die Gereformeerde kerk Schweizer-Reneke geword, wat in daardie jaar gestig is. Op 19 April 1913 is die gemeente Christiana egter opnuut gestig, dié keer met Bloemhof as ’n wyk daarvan en waar die Gereformeerde kerk Bloemhof ook twee maal gestig is: eers in die 1920's, maar nadat die delwers in 1928 weggetrek het, het dit ontbind en is dit eers weer in 1950 gestig. Op ’n gemeentevergadering op 19 April 1914 is berig £150 was beskikbaar vir kerkbou.


Die Gereformeerde kerk Clanwilliam is die oudste gemeente van die GKSA in die provinsie Wes-Kaap, waar alle Gereformeerde kerke saamgegroepeer is in die Klassis Boland. Benewens die hoofdorp, Clanwilliam, waar die kerk staan, sluit die gemeentegrense ook onder meer die dorpe Citrusdal, Eendekuil, Elandsbaai, Klawer Lambertsbaai, Moorreesburg, Lutzville, Redelinghuys, Strandfontein, Vanrhynsdorp en Vredendal in die Wes-Kaap in, en onder meer Calvinia, Garies, Nieuwoudtville en Springbok in die Noord-Kaap. Ten spyte van dié reusegebied het die gemeente in 2015 76 belydende en sewe dooplidmate gehad, vergeleke met onderskeidelik 38 en 32 in 1960 en 54 en 28 in 1997. Clanwilliam se Gereformeerde kerk is een van die agt Gereformeerde Kerke onder die Kruis wat tussen 1897 en 1911 tot gekom het en wat almal deur ds. Stephanus Jacobus du Toit as konsulent bedien is, solank omstandighede dit vir hom moontlik gemaak het. Al die lidmate wat destyds hul weg gevind het tot in die Kruiskerke het vroeër tot die Nederduitse Gereformeerde Kerk behoort en almal het dié kerkverband om godsdienstige redes verlaat. Die eerste Kruiskerk was die gemeente Strydenburg, wat op 11 Junie 1897 gestig is.


Die Gereformeerde kerk Wondersig is die 10de oudste van die 16 gemeentes in die Gereformeerde Kerke in Suid-Afrika se Klassis Lydenburg en met ’n sieletal van net 33 einde 2015, ook die tweede kleinste. In 1960 was hier 87 belydende en 75 dooplidmate en in 1997 onderskeidelik 101 en 49. In 2020 het net 16 lidmate oorgebly toe die gemeente steeds die naaskleinste in die klassis was. Verspreidwonende lidmate in die oostelike dele van die Gereformeerde kerk Lydenburg het in 1953 van dié gemeente afgestig as die Gereformeerde kerk Graskop (later Graskop-Sabie). Destyds het hulle vir eredienste in huise en sale bymekaargekom. Nege jaar ná afstigting kon die gemeente in September 1964 sy eie kerkgebou inwy. Die bouer was ene Bester, wat verantwoordelik was vir die messel- en pleisterwerk asook die houtwerk, insluitende die banke en preekstoel. Die firma Malelane het die vier houtdeure vervaardig, wat Koos van Heerden geskenk het. Dié gemeente, wat die plekke Sabie, Graskop, Hazyview, Bosbokrand, Blydepoort, Pelgrimsrus, Mangwazi en Bourke's Luck insluit, se naam is in 2000 na Wondersig verander.


Woody Allen (gebore Allen Stewart Konigsberg op 1 Desember 1935) is 'n Amerikaanse draaiboekskrywer, regisseur en akteur. Allen het vier Oscars, nege Bafta- en twee Golden Globe-pryse oor sy meer as 50 jaar lange loopbaan ontvang. Hy word as een van die mees gerespekteerde rolprentregisseurs van die moderne era beskou. Allen skryf sy eie draaiboeke en hanteer self die regie van sy films, en speel ook in die meeste daarvan. Die meeste van sy prente is tragikomedies met 'n droë, dog humoristiese trant, dikwels oor inwoners van New York met verhoudingsprobleme. Hy speel baie keer die rol van 'n verwarde, angstige karakter met gebrekkige selfvertroue. Van sy bekendste prente is Everything You Always Wanted to Know About Sex (1972), Annie Hall (1977) en Match Point (2005). Hy ontvang Oscars vir die regie en draaiboeke van Annie Hall (1978), Hannah and Her Sisters (1987) en Midnight in Paris (2012) Allen Stewart Konigsberg is op 1 Desember 1935 in The Bronx gebore, maar word in Brooklyn in New York Stad groot.


Die 73ste Golden Globe-aand, wat uitnemendheid in die rolprente en TV-programme van 2015 vereer het, is op 10 Januarie 2016 deur NBC in The Beverly Hilton in Beverly Hills, Kalifornië, gehou. Die benoemdes is op 10 Desember 2015 aangekondig. Ricky Gervais het die geleentheid vir die vierde keer aangebied. Mr. Robot, Mozart in the Jungle, The Revenant, The Martian en Steve Jobs was van die produksies wat meer as een prys gewen het. Die wenners word eerste genoem, gevolg deur die ander benoemdes.


Nhlangano is die vierde grootste nedersetting in Eswatini en die setel van die distrik Shiselweni. Die dorp is vroeg in die 1920’s deur Afrikaners as ’n landbousentrum aangelê en het lank as Goedgegun bekendgestaan. Hierdie Afrikaners het die NG gemeente Goedgegun in 1922 gestig en die Gereformeerde kerk Goedgegun in 1926. Eersgenoemde bestaan nog en het einde 2014 90 belydende en 36 dooplidmate gehad, maar die Gereformeerde gemeente het weggekwyn en in 1964 ontbind. Laat in die 1970’s was hier nog 250 wit inwoners uit ’n inwonertal van 1 700. Die naam Nhlangano beteken “plek van ontmoeting”. Die dorp lê aan die Ngwavumarivier. In 1947 het die destydse Britse monarg, koning George VI, die Swazikoning Sobhuza II op die dorp ontmoet om hom te bedank vir Eswatini se bydrae toe die oorlogspoging. (af) Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. Van seringboom tot kerkgebou: die argitektoniese erfenis van die Gereformeerde Kerke. Potchefstroom: Administratiewe Buro. (af) Olivier, ds. P.L. 1952. Ons gemeentelike feesalbum.


Die Straat van Magellaan (Spaans: Estrecho de Magallanes) is 'n seestraat op die suidpunt van die Suid-Amerikaanse vasteland wat die Atlantiese Oseaan in die ooste met die Stille Oseaan in die weste verbind en Patagonië in die noorde van Vuurland in die suide skei. Sedert die grensverdrag van 1881 met Argentinië val dié seestraat volledig onder Chili se beheer. Die Straat van Magellaan het 'n lengte van 570 km en is op sy nouste net 3,5 km wyd. Die grootste nedersetting wat aan die Straat van Magellaan geleë is, is die Chileense stad Punta Arenas, wat soms as die suidelikste stad ter wêreld beskou word. Die Straat van Magellaan is na Ferdinand Magellaan genoem, wat dit op 21 Oktober 1520 tydens sy omseiling van die wêreld ontdek het. Deur 'n storm is sy vloot op 1 November 1520 in die vermeende baai gedryf wat later 'n seestraat geword het. Magellaan het dit aanvanklik "Kanaal van die Allerheilige" (Portugees: Estreito de Todos os Santos) genoem wat later deur die Spaanse koning in Estrecho de Magallanes verander is. Wikimedia Commons het meer media in die kategorie Straat van Magellaan.


Die 2012 Formule Een Bahreinse Grand Prix is op 22 April 2012 op die Bahrein Internasionale Renbaan in Sakhir, Bahrein gehou. Dit was die derde wedren van die kampioenskapseisoen en is deur Sebastian Vettel in sy Red Bull-Renault gewen.


A.J. Hanekom (*9 Augustus 1906, Ceres – † 22 November 1965, Pretoria) was ’n Afrikaanse skrywer en dramaturg. Albertus Johannes Hanekom was op 9 Augustus 1906 in die distrik Ceres in die Kaapprovinsie gebore. Hy matrikuleer op Somerset-Wes, waarna hy sy studies aan die Universiteit van Stellenbosch voortsit en in 1929 die B.A.-graad behaal, met Afrikaans en Sosiale Wetenskappe as hoofvakke. Hy het reeds die skriftelike eksamen vir toelating tot die Kweekskool afgelê, toe hy besluit om eerder verder in die sosiale wetenskappe te studeer. Hy trou in 1932 met Violet Grobbelaar, oorspronklik van Cradock. In Julie 1939 tree hy toe tot die redaksie van Die Oosterlig en is ook nuusredakteur van die gemeente Port Elizabeth-Wes se gemeenteblad Die Hawe. In Januarie 1949 begin hy by die Suid-Afrikaanse Wolraad werk en word hoof van die publikasie-afdeling van hierdie Raad. Op 22 November 1965 is hy in Pretoria oorlede. Hy stel baie belang in die amateurtoneel en neem ook deel aan verskeie opvoerings. Die skeidsmuur is ’n drama oor die armblanke probleem, met die titel wat sinspeel op die sosiale grense tussen gegoede en armer Afrikaners.


Hein Hendriks (1911-1979) was ’n Afrikaanse skrywer van ontspanningslektuur. Hy verwerf veral bekendheid vir sy speur- en avontuurverhale. Hy word bekend onder die naam R. Hendriks, maar skryf ook verskeie werke onder die skuilname André Murat en Casper H. Marais. As R. Hendriks skryf hy die Temmers van die woestyn-reeks en die Rooi Masker-reeks. As André Murat en Casper H. Marais skryf hy onderskeidelik die Rooi Jan-reeks (Jeuglektuur) en ses boeke oor die Mank Mannetjie-karakter. Die joernalis en skrywer Hermie Hendriks is een van sy broers. Reinhardt (Hein) Hendriks is op 24 Maart 1911 op Swellendam gebore, waar hy ook sy skoolopleiding ontvang. Hy is die oudste van drie broers en sy broer Hermie Hendriks word later ook ’n bekende skrywer van ontspanningslektuur. Na matrikulasie aanvaar hy in 1930 ’n betrekking in Kaapstad as klerk by ’n versekeringsmaatskappy. Na ses jaar verhuis hy na Transvaal waar hy in 1936 by Ons Vaderland in diens tree as joernalis, terwyl Willem van Heerden hoofredakteur is en A.M. van Schoor die nuusredakteur.


Hierdie artikel handel oor die Afrikaanse skrywer. Vir die aanbieder, sien Johann Botha (aanbieder). Johann Botha is ’n joernalis, lektor in Afrikaans, uitgewer van verskeie streekskoerante en skrywer wat die Eugène Marais-prys gewen het met sy skryfwerk. Johann Botha gaan skool op Douglas in die Noord-Kaap waar hy ook matrikuleer. Hier spandeer hy baie tyd op die Vaalrivier naby die dorp en in die veld en raak so geheg aan die natuur. Na skool studeer hy verder aan die Universiteit van Stellenbosch en die Universiteit van die Oranje-Vrystaat. Hy begin sy loopbaan as joernalis by Die Burger (waar hy kunsredakteur is) en werk ook by Die Transvaler in Johannesburg en Volksblad in Bloemfontein. Hy doen verslag van omtrent alles, van misdaad en politiek tot omgewingsbewaring en die teater. Tydens sy studies by Stellenbosch is hy in 1963 D.J. Opperman se persoonlike assistent. In 1967 behaal hy onder leiding van D.J. Opperman ’n M.A.-graad aan die Universiteit van Stellenbosch oor Die verhouding tussen eerste en derde persoon in die romankuns: ’n ondersoek na aanbiedingstegnieke in enkele Afrikaanse prosawerke.


Droste Park is 'n voorstad van Johannesburg in Suid-Afrika. Dit is 'n klein woongebied wat aan die oostekant van Johannesburg se middestad geleë is. "Subplek Droste Park". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Bonaventure Hinwood (*12 Februarie 1930, Hillbrow - 8 September 2016, Pretoria) was ’n Katolieke priester en Afrikaanse digter. Hy is gebore as Edward Victor Hinwood, maar verwerf bekendheid as Bonaventure Hinwood. Hy maak ook van die skruiwersnaam Hewitt Visser gebruik. Hy is die eerste Suid-Afrikaner wat by die Ierse Provinsie van die Franciskaanse Orde in Pretoria wat die Kweekskool van die Katolieke Kerk in Suid-Afrika beman, aansluit. Hy is ook die eerste Suid-Afrikaner wat in Rome as Katolieke Priester georden word. As skrywer verwerf hy bekendheid vir sy religieuse skryfwerk en digkuns. Edward Victor Hinwood is op 12 Februarie 1930 in Hillbrow in Johannesburg gebore. Hy is ’n Engelssprekende Katolieke priester wat gedigte in Afrikaans skryf. Sy laerskoolloopbaan ondergaan hy by Orange Grove Primary School en hy is by Highlands North High School in Johannesburg op hoërskool, waar hy in 1946 matrikuleer. Reeds op skool stel hy belang in die biblioteekwese en word hy lid van die Skool- en Kinderbiblioteekafdeling van die Suid-Afrikaanse Biblioteekvereniging (SABV). In 1947 word hy aangestel as die eerste leerlingbibliotekaris by die Johannesburgse Openbare Biblioteek.


Die Canon EOS 550D is 'n 18.0 megapieksel digitale enkellensreflekskamera, wat op 8 Februarie 2010 deur Canon bekendgestel is. Dit staan as die EOS Kiss X4 bekend in Japan en as die EOS Rebel T2i in Noord-Amerika. Dit is deel van Canon se intree/mid-vlak digitale SLR-kamera reeks en die opvolger van die EOS 500D. Dit is vervang deur die EOS 600D (Kiss X5/Rebel T3i), maar was steeds in Canon se reeks tot dit in Junie 2012 gestaak is met die aankondiging van die EOS 650D (Kiss X6i/Rebel T4i). 18.0 effektiewe megapieksel CMOS sensor 1080p HD video-opname by 24p (23.976 fps), 25p (25 fps), en 30p (29.97 fps) met valraam tydsberekening 720p HD video-opname by 50p (50 Hz) en 60p (59.94 Hz) 480p ED video-opname by 50p (50 Hz) en 60p (59.94 Hz) 3.5 mm mikrofoonsok vir eksterne mikrofoon of opnemers. PAL/NTSC videouitset DIGIC 4 beeldverwerker 14-bietjie analoog-na-digitale seinomskakeling 3.0-duim (76 mm) 3:2 aspekverhouding LCD monitor Lewendige sigmodus Ingeboude flits Wye, kiesbare, nege-punt AF met middelkruis-tipe sensor en ekstra sensitief op f/2.8 Vier meetmodes, met behulp van 63-sones: plek, gedeeltelik, sentrum-geweegde gemiddelde, en evaluerende meting.


Piet Roodt (* 20 Februarie 1946, Theunissen) is professor in Afrikaanse letterkunde aan die Universiteit van Pretoria en Afrikaanse skrywer en digter. Pieter Hendrik Roodt is op 20 Februarie 1946 op Theunissen in die Oranje-Vrystaat gebore. Hy gaan op sy tuisdorp skool en matrikuleer in 1964 op Hennenman daar naby. Vanaf 1965 studeer hy aan die Potchefstroomse Universiteit vir Christelike Hoër Onderwys (tans Noordwes-Universiteit) waar hy in 1967 ’n B.A.-graad en in 1968 ’n Onderwysdiploma behaal. In 1969 begin hy by Tafelberg Uitgewers in Kaapstad werk. Ná drie jaar word hy lektor in letterkunde in die departement Afrikaans en Nederlands aan die Universiteit van die Noorde en sedert 1 Julie 1978 is hy dosent aan die Universiteit van Pretoria. Aan hierdie universiteit behaal hy in 1976 ’n B.A. Honneurs-graad en in 1977 ’n M.A.-graad met lof met ’n verhandeling oor Die ek (-spreker) in ‘Die ysterkoei moet sweet’ van Breyten Breytenbach. Daarna promoveer hy in 1981 met ’n proefskrif oor Henriette Grové se werk getiteld Die vertellers in Jaarringe.


Die Lughawe Wene-Schwechat (Duits: Flughafen Wien-Schwechat; Engels: Vienna International Airport; IATA: VIE, ICAO: LOWW) is die grootste en bekendste lughawe in Oostenryk. Dit dien as basis en spilpunt vir die lugrederye Austrian Airlines ('n dogteronderneming van die Duitse Lufthansa), Eurowings Europe en NIKI ('n dogteronderneming van Air Berlin). Die lughawe is geleë in die stadsgebied van Schwechat, sowat 18 km suidoos van die middestad van Wene, en is oorspronklik in 1938 as militêre lughawe in bedryf gestel. Ná die Tweede Wêreldoorlog het hy Aspern as Wene se lughawe vervang. Wene-Schwechat is veral 'n spilpunt vir lugrederye wat roetes na Oos-Europa en die Nabye Ooste bedien. In 2016 het 74 lugrederye vanuit Schwechat roetes na 186 bestemmings in 72 lande wêreldwyd bedien. Die lughawe, wat deur die aandelemaatskappy Flughafen Wien AG bedryf word, is die belangrikste werkgewer in die ooste van Oostenryk.


Ibrahim (Arabies: إبراهيم ʾIbrāhīm), bekend as Abraham in die Hebreeuse Bybel, word in Islam erken as ’n profeet en boodskapper van Allah. Die Koran hou Abraham voor as ’n "voorbeeld van deug: gehoorsaam aan Allah, opreg, nie een van die heidene nie". In hierdie sin word Abraham beskryf as verteenwoordigend van die "oermens in universele oorgawe aan die Goddelike Werklikheid voor die verbrokkeling daarvan in godsdienste wat van mekaar geskei word deur verskille in vorm". Die Islamitiese fees Eid-oel-Adha word gevier ter ere van Abraham se dapperheid, en Moslems neem deel aan die hadj na die Kaäba, wat hulle glo deur Abraham gebou is. Moslems glo Abraham het in dié tyd die leier van die regverdiges geword en dit is van hom dat die mense van die Arabiese Skiereiland en Israel afstam. Hy het ’n belangrike rol gespeel om Arabië en Kanaän van afgodery te suiwer. Hy het albei plekke geestelik gereinig en die huise van aanbidding daar fisiek heilig gemaak. Abraham en sy seun Ismail (Ismael) het ook die bedevaart ingestel. Koran, Soera 87:19 Siddiqui, Mona.


Holmer Johanssen is die skuilnaam van Hans Holleman (18 Desember 1915, Tulung Agung, Java – 28 Augustus 2001, Alphen aan de Rijn), ’n Nederlander wat sy fiksie in Afrikaans geskryf het. Hy het navorsing gedoen en verskeie werke oor die inheemse stamme van Afrika geskryf, waarna hy professor in Afrika Sosiologie en Kultuur in die Fakulteit van Sosiale Wetenskappe aan die Universiteit van Leiden in Nederland geword het. Hy skryf ook onder die skuilnaam skuilnaam Jacobus van der Blaeswindt. Holmer Johanssen is die pseudoniem van Johan Frederik (Hans) Holleman wat op 18 Desember 1915 in Tulung Agung, Java, gebore is. Sy vader is Frederik David Holleman, oorspronklik van Suid-Afrika, wat hier ’n regter en president is van die koloniale hof of landraad en later professor aan die Rechtshoogeschool in Batavia. Sy moeder is Adriana van Geytenbeek en hy het ’n broer, Wouter, en ’n suster, Engelbertha Adriana. Hy begin skoolgaan in Den Haag in Nederland, Ambon in die Moluccas en Buitenzorg in Java, sit sy opleiding voort in Batavia en spandeer ook etlike jare op skool in Amsterdam in Nederland.


Charlie Johnman (8 Januarie 1913 – 15 Mei 1978) was 'n Afrikaanse dramaturg en senior lektor in Engels aan die Universiteit Stellenbosch. Charles Keir Johnman is op 8 Januarie 1913 gebore. Hy was 'n Engels-onderwyser aan Paul Roos Gimnasium op Stellenbosch en later senior lektor in Engels aan Universiteit Stellenbosch. Hy was die regisseur van 'n opvoering van “Dark is not light enough” in Stellenbosch, waarna hy in 1960 die dryfveer was agter die stigting van die Libertas Teaterklub op Stellenbosch. Vir hierdie klub was hy dan ook die regisseur van verskeie opvoerings, insluitend “A Lady Mislaid” in 1961 en “Die Grootkanonne” van Uys Krige in 1962. Hy was voorsitter van hierdie klub vanaf 1960 tot 1978. Na sy aftrede het hy steeds op Stellenbosch gebly. Hy was getroud met Dorothy Radloff, wat op 17 November 1995 oorlede is. Hy is op 15 Mei 1978 oorlede. Hy skryf (in samewerking met H.T. van Huyssteen) die drama “Land van belofte” om saam te val met die Hugenote Herdenkingsjaar in 1939.


Gert Jacobus Joubert (*24 Januarie 1907, Kestell – †6 Maart 1966, Ermelo) was ’n Afrikaanse skrywer. Gert Jacobus Joubert is op 24 Januarie 1907 op Kestell in die distrik Harrismith in die Vrystaat gebore. In 1911 verhuis hy na Transvaal wanneer sy vader op die plaas Onverwacht naby Ermelo kom boer. Sy skoolopleiding begin op ’n plaasskool op Roodewal en van standerd 3 tot standerd 9 gaan hy skool op Ermelo. Daarna gaan boer hy op die familieplaas Onverwacht. As fynbesnaarde mens is hy in hierdie tyd in ’n geloofstryd binne homself betrokke en sy ouers stuur hom na ’n sielsiekegestig waar hy vir vyf maande lank bly. Vir die res van sy lewe is hy ’n boer. Hy is in 1934 met ’n onderwyseres getroud, maar sy vrou is na elf maande oorlede. In 1938 is hy weer getroud, hierdie keer met Isabella Cornelia Pienaar, wat in 1953 oorlede is. Uit sy tweede huwelik is twee seuns gebore. Hierna trou hy weer, hierdie keer met Miemie. Hy is op 6 Maart 1966 op die plaas Onverwacht naby Ermelo selfdood deur homself te skiet.


Suid-Afrika het sedert 1989 films voorgelê  vir die Oscar vir die Beste Buitelandse Rolprent. Die toekenning is jaarliks oorhandig deur die Verenigde State van Amerika se Academy of Motion Picture Arts and Sciences vir 'n vollengte-rolprent wat buite die Verenigde State van Amerika ontstaan het in 'n taal wat nie Engels is nie. Dit was vir die 29ste Oscar-toekenningsaand gestig. Twee Suid-Afrikaanse films is genomineer vir die Oscar vir die Beste Buitelandse Rolprent: Darrell Roodt se Gister en Gavin Hood se Tsotsi. Hood se Tsotsi het die Oscar vir die Beste Buitelandse Rolprent by die 78ste Oscar-toekenningsaand, die enigste Suid-Afrikaanse film wat al so 'n toekenning gewen het.  Die Vreemde Taal Film-Toekenning Komitee hou toesig oor die proses en resensies vir al die voorgelegde films. Hulle stem dan om te bepaal wat die vyf benoemings vir die toekenningsaand sal wees. Hier is 'n lys van die films wat ingedien is deur Suid-Afrika vir hersiening deur die Akademie vir die toekenning van 'n Oscar. "Rule Thirteen: Special Rules for the Foreign Language Film Award". Academy of Motion Picture Arts and Sciences (in Engels).


Hierdie is 'n lys van kanale in België. Albert Baudouin Blankenberg Blaton-Aat Bocholt-Herentals Bossuit-Kortrijk Bourgogne Briegden-Neerharen Bruges-Ostend Bruges-Sluis Brussels Brussels-Charleroi Brussels-Scheldt Maritime Canal du Centre  Beverlo Cantelmo Ligne Damme De Pauw Dessel-Kwaadmechelen Dessel-Turnhout-Schoten Eeklo Engelramsgeleed French Garingatevliet Ghent Ghent-Bruges Ghent-Terneuzen Gouden Hand Grootgeleed Grote Beverdijkvaart Haccourt-Visé Hoge Waterring Isabella Ketelvest Koolhofvaart Lanaye Langeleed Leie Lekevaart Leopold Liespierres Lieve Lissewegevaart Lo Louvain-Dijle Maleleie Moerdijkvaart Moervaart Mons-Condé (bestaan nie meer nie) Monsin Nete Newport-Dunkerque Newport-Veurne Nieuwe Watergang Nimy-Blaton-Péronnes Noord-Ede Oude A-vaart Ourthe Parma Plassendale-Newport Pommeroeul-Antoing Pommeroeul-Condé Proosdijkvaart Reep Reigersvliet Ring Canal (Brugge) Ring Canal (Ghent) Roeselare-Leie C Scheldt-Rhine Schipdonk Suid Willem's Spermaliegeleed Spierekanaal Steengracht Veurne-Dunkerque Veurne – Saint-Winoxbergen Visserijvaart Vladslovaart Ypres-Comines Ypres-IJzer Zuidervaart Zwinnevaart


Jojakim was die agttiende koning van die koninkryk van Juda en het vir 11 jaar regeer. Hy was uit die familie van koning Dawid en broer van koning Joahas. Sy naam was eintlik Eljakim, maar hy het sy naam na Jojakim verander. Hy is in 597 v.C. deur koning Nebukadnesar van Babilonië in ballingskap weggevoer. Hy is deur sy seun Jojagin opgevolg. Lys van konings van Israel Lys van persone in die Bybel Hierdie artikel is ’n saadjie. Voel vry om Wikipedia te help deur dit uit te brei.


'n Kappietrui (ook genoem 'n hoodie) is 'n sweetpakbaadjie met 'n kappie. Hoodies sluit dikwels sakke in, toegewerk op die laer voorkant, en (gewoonlik) 'n trekkoord om die kappie mee toe te trek. T-hemp Denimbroek Plakkies Hierdie artikel is ’n saadjie. Voel vry om Wikipedia te help deur dit uit te brei.


Nota: Vir die politikus en kabinetsminister, sien Michiel Coenraad Botha. M.C. Botha (1954–) is ’n Afrikaanse skrywer en redakteur van die streekskoerant The Hermanus Times. As skrywer verwerf hy ondermeer bekendheid vir sy kortverhale, reisverhale en romans. Hy publiseer ook 'n aantal bekroonde dramas. Marthinus Christoffel Botha is op 3 Augustus 1954 in Pretoria gebore as een van twee kinders en enigste seun van regter André Stephan Botha. Sy suster, Lynette, trou tydens apartheid met ’n Indiër en vlug daarna landuit. Hy is ’n kleinseun van M.C. Botha, voormalige rektor van die Universiteit van Pretoria. Sy volle skoolopleiding geniet hy in Pretoria en hy matrikuleer in 1972 aan die Hoërskool Menlopark. Na matriek doen hy sy militêre diensplig en studeer daarna vir ’n ruk aan die Universiteit van Pretoria, maar voltooi nie hierdie studie nie. Dan is hy vir ’n ruk ’n regtersklerk vir regter Denys Williamson en daarna regter Irving Steyn in die Johannesburgse hooggeregshof, en ook 'n deeltydse fotograaf. Hy verhuis later na Hermanus, waar sy pa ’n vakansiehuis het.


Engbers is 'n Duitse familie-onderneming met belange in die tekstielkleinhandel waar hulle op mode vir mans in die ouderdom tussen 35 en 60 jaar fokus. Die onderneming, wat sy hoofkwartier in Gronau in die Münsterland-streek van Noordryn-Wesfale het, bedryf tans meer as 300 modewinkels in 180 nedersettings in Duitsland en Oostenryk. Emilio Adani is oorspronklik as 'n etiket vir breimode gevestig. Vanaf 2005 is dit deur 'n span kreatiewes en inkopers verder ontwikkel tot 'n etiket vir straatmode met 'n sportiewe styl. Die teikengroep is mans tussen die ouderdom van 30 en 50 jaar. Eksklusiewe Emilio Adani-modewinkels is vanaf 2008 geopen, drie jaar later het 'n aanlynwinkel gevolg. engbers.com - Das Unternehmen hinter der Marke. Besoek op 27 September 2016


Lorraine Botha is ’n Afrikaanse dramaturg en skrywer en vrou van die voormalige Nasionale Party-minister M.C. Botha. Lorraine Anna Gouws is op 7 November 1915 in Port Elizabeth as enigste kind van haar ouers gebore. Sy word in Bloemfontein groot en matrikuleer hier in 1933. Dan sit sy haar studies voort aan die Universiteit van Kaapstad, waar sy in 1936 die B.A.-graad met Latyn, Afrikaans-Nederlands en Engels as hoofvakke behaal. Sy studeer kortliks aan die Universiteitskollege van die Oranje-Vrystaat, waar sy haar inskryf vir die Hoër Onderwysdiploma, maar staak haar studies om ’n betrekking te aanvaar as vertaler in die Vertaalburo van die Staatsdiens in Pretoria. In 1940 tree sy in die huwelik met Michiel Coenraad Botha, Hoofsekretaris van die Afrikaanse Taal- en Kultuurvereniging, wat onder andere verantwoordelik was vir die reëling van die feestelikhede met die inwyding van die Voortrekkermonument in 1949. Later word hy Adjunk Minister van Bantoe-administrasie en Onderwys in die Nasionale Party Kabinet van dr. Hendrik Verwoerd en Minister van Bantoe-Onderwys in die Kabinet van adv. John Vorster.


Schalkie van Wyk (*24 Oktober 1940, Bloemfontein -) is ’n Afrikaanse skrywer van liefdesverhale en kinder- en jeugliteratuur. Sy het reeds meer as 100 boeke geskryf, waaronder 12 vervolgverhale en 'n aantal kinder- en jeugverhale. Sy skryf ook onder die skuilnaam Louié Heine. Louié Schalkie van Wyk is op 24 Oktober 1940 in Bloemfontein gebore. Haar pa was Engels en haar ma Duits, maar haar ma is oorlede toe sy slegs vyf jaar oud was. Daarna leer haar stiefma haar Afrikaans praat. Haar name kry sy van haar Duitse oupa, na wie sy vernoem is. Sy word groot op Daniëlskuil in die Noord-Kaap, waarna sy haar skoolloopbaan op Vredefort in die Vrystaat voltooi. Hierna studeer sy verder aan die Universiteit van Pretoria, waar sy ’n B.A.-graad in tale verwerf. Op 21-jarige ouderdom word sy redakteur van die jeugtydskrif Patrys, waar sy voltyds kortverhale en vervolgverhale vir kleuters en tieners moet skryf. Sy is getroud met die skrywer Mike Heine, wat sy leer ken wanneer albei verbonde is aan die redaksie van Patrys. Hulle het ’n seun, Charles George, en ’n dogter, Michelle-Philippe (Michelene).


Andries Breytenbach (8 Junie 1944 - ) is professor in die Departement Teologie van die Universiteit van Pretoria en skrywer van kontreikuns. Andries Petrus Bernardus Breytenbach is op 8 Junie 1944 te Bethal gebore as kind van Andries Petrus Bernardus Breytenbach en Johanna Elizabeth Gouws. Hy gaan skool in die H.M. Swart Laerskool en die Hoogenhout Hoërskool op Bethal en matrikuleer in 1962 in die eersteklas met onderskeidings in Wiskunde en Boekhou. Hierna studeer hy verder aan die Universiteit van Pretoria en behaal die B.A.-graad met Hebreeus en Grieks as hoofvakke met lof in 1965, die B.D.-graad met lof in 1968 en die B.A. Honneurs-graad in Semitiese Tale met lof in 1969. Hy slaag ook die DD-eksamen in 1970 met lof. Op 18 Januarie 1969 word hy georden as predikant in die Nederduitsch Hervormde Kerk in Elandspoort, waar hy bedien tot 1973. Vanaf Februarie 1968 gee hy deeltyds klas in Semitiese Tale aan die Universiteit van Pretoria. Hy word in Julie 1971 aangestel as permanente lektor en vanaf Januarie 1974 is hy senior lektor in die Departement Ou-Testamentiese Wetenskap in die Fakulteit Teologie, met die opdrag om Bybelkunde te doseer.


Melrose Estate is 'n voorstad van Johannesburg, Suid-Afrika. Dit is in Johannesburg se E-streek geleë. "Subplek Melrose Estate". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Martin Botha is 'n medeprofessor in die rolprentkunde aan die Universiteit van Kaapstad. Hy het reeds ses boeke oor die Suid-Afrikaanse filmbedryf gepubliseer en is 'n lid van die Fédération Internationale de la Presse Cinématographique (FIPRESCI). Images of South Africa: the rise of the alternative film (1992) Movies Moguls Mavericks: South African cinema: 1979–1991 (1992) Kronieken van Zuid-Afrika: De films van Manie van Rensburg (1997) Jans Rautenbach: Dromer, baanbreker en outeur (2006) Marginal Lives and Painful Pasts: South African cinema after apartheid (2007) South African Cinema 1896–2010 (2012) Who's Who SA, besoek op 19 Maart 2017 HAT Taal-en-feitegids, Pearson, Desember 2013, ISBN 978-1-77578-243-8


Nel kan wees: Cornelis Vermaak Nel, (* 1876 – 1936), predikant in die Nederduitse Gereformeerde Kerk Elias P. Nel, (* 1954 –), Afrikaanse skrywer van kontreiverhale Fred Nel, Suid-Afrikaanse rolprentregisseur. Gert Vlok Nel, Afrikaanse sanger en liedjieskrywer Lofty Nel, (* 1935 – † 2016), voormalige Springbokrugbyspeler Nel Swart, (* 1928 – † 2005), Afrikaanse skrywer Paul Nel, (* 1867 – † 1943), predikant in die Nederduitse Gereformeerde Kerk Phil Nel, (* 1902 – † 1984), Springbokrugbyspeler en agttiende Springbokkaptein. Reana Nel, Suid-Afrikaanse sangeres van geestelike liedjies Ricus Nel, Afrikaanse musikant en sanger Ronel Nel, (* 1964 – † 2020), Suid-Afrikaanse skrywer Thijs Nel, kunstenaar, dramaturg en skrywer. Vidius Nel, (* 1924 – † 2007), predikant in die Nederduitse Gereformeerde Kerk Werner Nel, (gebore in Stettin, Duitsland), Suid-Afrikaanse bariton WP Nel, (* 30 April 1986), Suid-Afrikaansgebore Skotse rugbyspeler


Boraks is 'n mineraal met die chemiese samestelling Na2B4O7.10H2O. Dit is 'n hidraat van natriumdiboraat, of dinatriumtetraboraat. Die mineraal is 'n evaporiet wat eers in droë meerbeddings in Tibet aangetref is. Dit word ook sinteties uit borate vervaardig wat veral in die suidweste van die VSA gemyn word. Die bekendste myn is in Boron, Kalifornië. Hierdie mynbou is die bron vir die element boor, wat talle toepassings het. Die mineraal vorm kleurlose deursigtige monokliene kristalle, dog blootgestel aan droë lug kan die hidraat water verloor en oorgaan in 'n ander laer hidraat wat as die mineraal tinkalkoniet bekend is. Die mynbou van boraks en ander boraatneerslae het 'n lang geskiedenis. Die goudsmede van Babilonië het reeds omstreeks 2000 v.C. borate as vloeimiddel aangewend en die Egiptenare het dit sedert 1500 v.C. in die mummifikasieproses gebruik. Ongelukkig is dit nie moontlik om te bepaal presies watter boraatminerale hulle gebruik het nie. Die eerste gedateerde gebruik deur die Arabiere van Mekka, Medina en Bagdad stam van die jaar 762. Borate se gebruik versprei vanuit die Midde-Ooste na China, waar Arabiese tekste daaroor in Chinees vertaal word.


'n Bril is 'n toestel wat bestaan uit glas- of harde plastieklense gemonteer in 'n raam wat hulle aan die voorkant van 'n persoon se oë hou, gewoonlik met behulp van 'n brug oor die neus en arms wat rus oor die ore. 'n Bril word tipies gebruik vir sigkorreksie, soos met 'n leesbril wat gebruik word vir bysiendheid. Veiligheidsbrille verskaf oogbeskerming teen vlieënde puin vir konstruksiewerkers of laboratoriumtegnici; hierdie brille kan beskerming bied vir die kante van die oë sowel as in die lense. Sommige soorte veiligheidsbrille word gebruik om 'n persoon te beskerm teen sigbare en naby-sigbare lig of bestraling. 'n Bril kan ook gedra word vir oogbeskerming in sommige sportsoorte, soos swem en muurbal. Brildraers kan 'n bandjie gebruik om te verhoed dat die bril afval tydens beweging of sport. Wikiwoordeboek het 'n inskrywing vir bril.


'n Paranoïese persoonlikheidsteuring word gekenmerk deur deurdringende wantroue in en agterdog van andere – hul motiewe word as kwaadwillig geïnterpreteer. Hierdie tipe persoonlikheidsteuring begin in vroeë volwassenheid en kom voor in 'n verskeidenheid van kontekste. Hierdie artikel is ’n saadjie. Voel vry om Wikipedia te help deur dit uit te brei.


'n Ioonradius is 'n maat vir die grootte van 'n ioon. Ioonradiusse kan op verskeie maniere gedefinieer en bepaal word. Van Pauling Termochemiese radiusse kan selfs vir komplekse ione soos nitraat (NO−3 of pentafluoromolibdaat MoOF−5 gedefinieer word. Die definisie se basis in die Kapustinskii-vergelyking vir binêre ioniese stowwe of sy onlangser generalisasie deur Glasser geleë. Dié radius word termochemies genoem omdat Bartlett het aangetoon dat daar 'n eweredigheid bestaan tussen die roosterentalpie en die derdemagswortel van 'n molekuul se volume. Die kristalstrukture van MX soute waarin M 'n alkalimetaalioon en X 'n komplekse anioon is kan met hulle roosterentalpieë vergelyk word en dit lewer 'n waarde vir die termochemiese straal vir die komplekse anioon. Hierdie waarde is 'n gemiddelde omdat hierdie ione nie bolvormig is nie. Later is die metode na verbindings soos MpXq uitgebrei. Waardes van honderde komplekse ione is beskikbaar. Thermochemical Radii of Complex Ions Helen K. Roobottom, H. Donald B. Jenkins, Jack Passmore, Leslie Glasser Journal of Chemical Education 76(11) 1999, bls. 1570 Hierdie artikel is ’n saadjie.


Conophytum auriflorum is 'n dwergplantjie, 'n knopie uit die vygies-familie. Op die SANBI-rooilys word twee in Suid-Afrika endemiese ondersoorte gegee wat altwee as seldsaam gelys is, omrede hulle net in beperkte gebiede in die sukkulente Karoo van die Noord-Kaap voorkom, maar daar nie bedreig word nie. Conophytum auriflorum Tischer subsp. auriflorum naby Komaggas. Conophytum auriflorum Tischer subsp. turbiniforme (Rawé) S.A.Hammer op die Spektakelpas naby Springbok. Dit is dwergplante wat uitsien as klein suiltjies en hulle is baie goed aangepas aan die Karoo se droë klimaat. Die blomme is goudgeel soos die wetenskaplike naam auriflorum sê. Hulle is gunstelinge onder mense wat vetplante kultiveer, maar hulle is nie maklik te hou nie. In die winter groei hulle veral deur die mis wat hulle vog bring. Te veel vog doen hul velletjie bars en dit veroorsaak littekens. In die somer rus hulle en moet hulle baie min water kry. "SANBI-rooilys" (in Engels). Geargiveer vanaf die oorspronklike op 3 Mei 2020. "SANBI-rooilys" (in Engels). Geargiveer vanaf die oorspronklike op 9 Julie 2017. "llife" (in Engels).


'n Huisboot (anders as 'n boothuis, wat 'n skuur is om bote in te bêre) is 'n boot wat ontwerp of aangepas is om hoofsaaklik as 'n tuiste gebruik te word. Party huisbote het nie enjins nie omdat hulle gewoonlik vasgemeer is en stil dryf op 'n bepaalde punt, vasgemaak aan land om dinge soos water en elektrisiteit te kan ontvang. Baie is egter in staat om met hul eie krag te beweeg. 'n Vlothuis is 'n Kanadese en Amerikaanse woord vir 'n huis op 'n vlot. Die gebruik van 'n huisboot is 'n baie gewilde tydverdryf vir groepe mense van alle ouderdomme, op allerhande verskillende huisbote, wat wissel van meer beskeie soorte van 10 meter lank, tot uiters luukse bote van 21 meter. Van die aanloklikhede van 'n huisboot is dat jy die plaaslike omgewing beter kan leer ken en naby kan bly aan ander buitemuurse aktiwiteite soos stap, skibootry en op die strand wees. Dit bied ook die vryheid om op die ingewing van die oomblik te besluit jy wil jou woonkwartiere verskuif.


Randview is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Randview". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Die Tireense-Adriatiese sklerofiele en gemengde woude vorm 'n WWF-ekostreek wat dele van die vasteland van Italië, asook die eilande Korsika, Sisilië, Malta en die Dalmatiese eilande omvat. Daar is twee endemiese subspesies van herkouers: mouflon (Ovis aries musimon) en die Korsikaanse rooihert (Cervus elaphus corsicanus) en heelparty voëls soos Silvia sarda, Gyps fulvus, Falco eleonorae, Falco biarmicus, Accipiter brevipes, Hieraaetus fasciatus. "WWF PA1222" (in Engels). Geargiveer vanaf die oorspronklike op 15 Maart 2018.


Rewlatch is 'n voorstad van Johannesburg, Suid-Afrika. Dit is in Johannesburg se F-streek geleë. "Subplek Rewlatch". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Betanië of Bethanië was ’n dorpie op die suidoostelike helling van die Olyfberg, enkele kilometers vanaf Jerusalem. Talle van die belangrike gebeurtenisse in die Nuwe Testament het hier afgespeel. Betanië is in die Bybel bekend as die die woonplek van Simon die melaatse en van Lazarus met sy susters, Maria en Martha. Jesus het ook hier oornag. Dit is verder die plek van die vervloekte vyeboom en volgens Lukas 24 die plek van die Hemelvaart van Jesus. Skrifgedeeltes wat na die dorp verwys is Matteus 21:17, 26:6, Markus 11:11, Lukas 24:50 en Johannes 11:1 en 12:1. Betanië word tradisioneel met die hedendaagse dorp al-Eizariya verbind, waar die beweerde graf van Lazarus ongeveer 1,5 myl (2,4 km) oos van Jerusalem geleë is. Dit die egter moontlik dat die antieke Betanië hoër op teen die Olyfberg, nader aan Betfage geleë was. HAT Taal-en-feitegids, Pearson, Desember 2013, ISBN 978-1-77578-243-8 D. Zanecchia La Palestine d'aujourd'hui, ses sanctuaires, ses localités bibliques et historiiques (Paris, 1899), Vol. I, 445-446. Wikimedia Commons het meer media in die kategorie Betanië.


Aletta Bezuidenhout is ’n Suid-Afrikaanse aktrise wat in Afrikaans en Engels optree, regisseur en skrywer. Sy is in Kenia gebore en het by die eertydse Transvaalse Raad vir die Uitvoerende Kunste (Truk) gewerk. Sy was met die akteur Tertius Meintjes getroud en later met Anthony Perris. Van die flieks waarin sy opgetree het, is Paljas en Weerskant die nag. Op die verhoog is sy bekend vir haar rol in produksies soos Klaaglied vir Koos en Moeder Moed. Bezuidenhout het aan die Universiteit van Kaapstad drama studeer en haar loopbaan by Kruik begin. Sy het daarna verskutwerk gedoen, meestal eksperimentele werk in Die Ruimte. Later het sy na die ou Transvaal verhuis en by The Company en die Markteater gewerk, asook vir streeksrade vir die uitvoerende kunste, veral Truk en Kruik. Sy het ook TV- en rolprentwerk gedoen en later ander akteurs opgelei. Vir Kruik het sy verskyn in onder meer Die Pantoffelmoordenaars en Oom Wanja. In Die Ruimte was sy in die 1970's te sien in onder meer Dusa Stas Fish and Vi, The Resistable Rise of Arturo UI en Treats.


Die slag van Eretria – Die Perse neem die stad na ses dae in. 12 September – Die Slag van Maraton vind plaas. Die Perse word deur Athene verslaan.


Die 2013 Formule Een Aboe Dhabi Grand Prix het op 3 November 2013 op die Yas Marina-renbaan in Aboe Dhabi plaasgevind. Dit was die sewentiende wedren van die kampioenskapseisoen. (nl) Uitslag van de eerste vrije training - Formule 1 Grand Prix van Abu Dhabi 2013 (nl) Uitslag van de tweede vrije training - Formule 1 Grand Prix van Abu Dhabi 2013 (nl) Uitslag van de derde vrije training - Formule 1 Grand Prix van Abu Dhabi 2013 (nl) Räikkönen uit kwalificatie-uitslag geschrapt (nl) Wegspringroosterstraf vir Bianchi na ratkasomruiling


Erand is 'n voorstad van Johannesburg, Suid-Afrika. "Subplek Erand". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Maroeladal is 'n voorstad in die noorde van Johannesburg, Suid-Afrika. "Subplek Maroeladal". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.


Rabierif is 'n voorstad noordoos van Johannesburg, Suid-Afrika. "Hoofplek Rabierif". Sensus 2011. Hierdie artikel omtrent 'n plek in Johannesburg is slegs ’n saadjie. Jy kan Wikipedia help deur dit uit te brei.